Ελευθεροτυπία - 22/06/2013\nΔύο μπλόγκερ ποστάρουν στην «Ελευθεροτυπία»\nΟσα παίρνει ο διάολος\nΓράφει ο Sraosha: http//sraosha2.blogspot.com Η κυβέρνηση Παπανδρέου, κυβέρνηση ερασιτεχνών όπως νομίζαμε τότε, αντικατέστησε την κυβέρνηση Καραμανλή, κυβέρνηση απλώς ανίκανων όπως νομίζαμε τότε. Η κυβέρνηση Παπανδρέου, στο όνομα της μεταρρύθμισης, όπως πολλοί νομίσανε τότε, θα επέβαλλε λιτότητα και εξορθολογισμό, στερήσεις και αναστολή κάποιων δικαιωμάτων, ίσως και κάποιων ελευθεριών, στο όνομα της εξυγίανσης του κράτους.\nΗ κυβέρνηση αυτή ξεκίνησε λοιπόν δυναμικά το έργο της ξηλώνοντας την εργατική νομοθεσία, για να καταστεί η Ελλάδα ελκυστικότερη για επενδύσεις - τα γνωστά ψεύδη (ή, αν είμαστε επιεικείς, νεοφιλελεύθερα δόγματα).\nΠολλοί ήταν βέβαιοι ήδη τότε, μόλις πριν από τρία χρόνια, ότι μας ανέμενε καταστροφή ανήκουστη για μη εμπόλεμη χώρα. Ακόμα και αμαθείς περί τα οικονομικά, όπως εγώ, γνώριζαν, αν μη τι άλλο, ότι τα αρχικά Δέλτα Νι Ταυ είναι το αντίστοιχο στον πραγματικό κόσμο του βιβλικού Χι Ξι Στίγμα: τυραννία, ερήμωση, θάνατος - συνοδεία του Ψευδοπροφήτη που κάνει το άσπρο μαύρο. Κάποιοι σαφώς πιο διαβασμένοι και πιο καταρτισμένοι, όπως λ.χ. ο Τάλως στο ιστολόγιό του (http://histologion-gr.blogspot.com) και αλλού, προειδοποιούσαν ότι επίκεινται εξανδραποδισμός των πιο αδύναμων, γενικευμένη εξαθλίωση και ωμότατος αυταρχισμός. Με αριθμούς και γεγονότα και χωρίς καθόλου βιβλικές κορόνες.\nΣτο έργο της την κυβέρνηση Παπανδρέου διαδέχθηκε η κυβέρνηση Παπαδήμου. Η οποία κλήθηκε να «τολμήσει», αφού δεν ήταν δέσμια της ψήφου και του πολιτικού κόστους, παρά ένα διορισμένο διευθυντήριο (αν και κάπως πολυπληθής για διευθυντήριο). Βεβαίως, όποιος δεν δεσμεύεται από την ψήφο και το πολιτικό κόστος δεν έχει και πολιτικές ευθύνες: εντολές εκτελεί. Η κυβέρνηση του συμπαθούς τραπεζίτη αποδείχτηκε λοιπόν στυγνότερη, ωμότερη από τους προκατόχους της. Αναδείχθηκε αποτελεσματικότατη στην καταστολή και στη βία, στις περικοπές, στο ξήλωμα της δημόσιας υγείας και στο στραγγαλισμό της παιδείας, ενώ εντελώς ανίκανη για μεταρρυθμίσεις, στον πολύ μικρό βαθμό που οι όποιες μεταρρυθμίσεις αποτέλεσαν ποτέ σοβαρό στόχο και όχι πρόσχημα για ξεπουλήματα. Παράλληλα, ξεσφήνωσε το παλούκι από την καρδιά του φασιστικού βρικόλακα (που είχε και ένα 10-15% έτοιμο να τον δεχτεί εις τα ίδια) και του παρέσχε και ένα περιβάλλον κοινωνικής δυσωδίας και ζοφερής οπισθοδρόμησης, ώστε να κάνει το φονικό βίο του ανάμεσά μας πιο ευχάριστο.\nΜετά ήρθε η κυβέρνηση Σαμαρά: ένας εσμός παλιών καλών διεφθαρμένων, θέσει νεοφιλελεύθερων (τόσο όσο χρειάζεται για να εξυπηρετηθούν τα συμφέροντά τους), παλαιοδεξιών και παραφασιστών. Παρατρεχάμενοί τους, ένα ΠΑΣΟΚικό απολειφάδι που τρέμει τις εκλογές και κάποιοι ανεκδιήγητοι σοσιαλδημοκράτες. Μια κυβέρνηση που επιτάχυνε το έργο των προηγούμενων κυβερνήσεων και που μας απάλλαξε από προσχήματα και εκβιασμούς, αντικαθιστώντας τα με εναργείς δηλώσεις προθέσεων και ομολογίες πίστεως. Μια κυβέρνηση που έβαλε στο σαλονάκι το φασισμό και τον κερνάει από το αίμα μας.\nΣτο μεταξύ, συνεχίζουν πολλοί να πέφτουν από τα σύννεφα: τελικά δεν απεμπολήσαμε τη δημοκρατία, τις ελευθερίες, τα δικαιώματά μας, την όποια ανοιχτή κοινωνία και τα δημόσια αγαθά για να μεταρρυθμιστούμε και να εξυγιανθούμε και να αλλάξουμε και να γίνουμε λαός και για να έρθει η ανάπτυξη. Τα απεμπολήσαμε αυτά και πολύ περισσότερα για να ξεπουληθούν τα πάντα σε ημέτερους (όπως παλιά), για να μετατραπεί ο δημόσιος πλούτος σε κρατικά επιχορηγούμενες ιδιωτικές ζημιογόνες επιχειρήσεις, για να σωθούν οι δανειστές μας. Ποιος το περίμενε, λένε.\nΤουλάχιστον, όπως προαναφέρθηκε, γλιτώσαμε από προσχήματα, από κοινοβουλευτικά θέατρα και το συνειδησιακό δράμα του κάθε τοπικού γόνου ή υποσελέμπριτι που εκλέχτηκε βουλευτής με όραμα κτλ. Νομοθετούν με Πράξεις Νομοθετικού Περιεχομένου (όρος που δεν είχα συναντήσει από το 1980 που διαβάζω εφημερίδες - κι έχω καλή μνήμη). Με μία ΠΝΠ (κι άλλα αρχικά) κλείνουν τη δημόσια ραδιοτηλεόραση αυθημερόν: αυτή η κυβέρνηση δεν χρειάζεται καν την προπαγάνδα, ή μάλλον κάνει outsourcing και σε αυτήν. Και ό,τι δεν χρειάζεται το ξεπουλάει (αν μπορεί) ή το αφανίζει.\nΚαι θέλει να επιστρέψει στην Ελλάδα\nΓράφει η Niemandsrose: http//niemandsrose- nieman dsrose.blogspot.com Ζει στη Βοστόνη και εργάζεται στο ΜΙΤ, ένα από τα επιφανέστερα πανεπιστημιακά ιδρύματα σε όλο τον κόσμο. Και θέλει να επιστρέψει στην Ελλάδα. Ζει στις Βρυξέλλες και εργάζεται στην Ευρωπαϊκή Επιτροπή, σε μάλλον ιδανικό εργασιακό περιβάλλον. Και θέλει να επιστρέψει στην Ελλάδα. Ζει στο Λονδίνο και εργάζεται σε ναυτιλιακή εταιρεία, κερδίζοντας πολλά χρήματα. Και θέλει να επιστρέψει στην Ελλάδα.\nΕίναι αμέτρητοι οι νέοι άνθρωποι, που επειδή είναι ικανότατοι και υπερπτυχιούχοι έχουν εξασφαλίσει περίοπτα πόστα στο εξωτερικό, με αξιοπρεπείς εργασιακές συνθήκες και πολύ ικανοποιητικές αμοιβές. Είναι σχεδόν βέβαιο πως μόλις επιστρέψουν, θα πάρουν την κατιούσα επαγγελματικά, θα κάψουν την προοπτική καριέρας.\nΟμως, σου λένε πως θέλουν να τα παρατήσουν όλα για να γυρίσουν στα πάτρια εδάφη. Οποτε τυχαίνει να με ρωτήσουν σχετικά με την απόφασή τους να επαναπατριστούν, δεν ξέρω τι να τους πω. Οσο κι αν μου έχουν λείψει, όσο κι αν η καθημερινή επικοινωνία μας με τόσα μέσα δεν μπορεί να υποκαταστήσει μια βραδιά που θα περάσουμε μαζί, δεν τολμώ να υποστηρίξω μια τέτοια παράλογη απόφαση.\nΟ τόπος αυτός σκοτώνει, σπρώχνοντας ανθρώπους στην αυτοκτονία. Ο τόπος αυτός δολοφονεί με τον εξαγριωμένο, διεφθαρμένο και ανεξέλεγκτο κατασταλτικό μηχανισμό του: είναι πια υπερβολικά πολλά τα «μεμονωμένα περιστατικά» αστυνομικής βίας και τυγχάνουν παραδειγματικής ατιμωρησίας. Ο τόπος αυτός σκοτώνει απολύοντας γιατρούς, κλείνοντας νοσοκομεία, αφήνοντας το ΕΣΥ να ρημάξει, χωρίς εξοπλισμό, χωρίς φάρμακα.\nΟ τόπος αυτός έχει μια κυβέρνηση που όχι μόνο δεν προβαίνει στο διαχωρισμό Εκκλησίας-Κράτους, αλλά ηγείται αυτής κάποιος που επικαλείται τη βοήθεια της Παναγίας για τα εθνικά ζητήματα και επιτρέπει σε παραθρησκευτικές οργανώσεις, σε αγαστή συνεργασία με την εγκληματική οργάνωση της Χρυσής Αυγής, να τραμπουκίζουν πολιτιστικά δρώμενα. Ενας τόπος που βιώνει το πιο εφιαλτικό σενάριο, την άνοδο του ναζισμού.\nΕνα τόπος που του έλαχε μία Αριστερά που αδυνατεί να ξεπεράσει την παιδική της αρρώστια, της εσωστρέφειας και του αλληλοσπαραγμού, ώστε να συγκροτήσει επιτέλους ένα ενιαίο, αρραγές αντιφασιστικό μέτωπο. Εναν τόπο που αποδείχθηκε πως συντηρούσε και αξίωνε μια καταγέλαστη ιντελιγκέντσια, καλοθρεμμένη από κρατικές επιχορηγήσεις και κοκτέιλ πάρτι με οικονομικούς παράγοντες, που τώρα με περίσσιο θράσος κουνάει το δάχτυλο στα θύματα της κρίσης, εξακολουθώντας παράλληλα να παίζει το ρόλο του υποτακτικού στα κάθε λογής αφεντικά της.\nΚι όμως, δεν είναι αυτός ο τόπος που νοσταλγούν τα αποδημητικά πουλιά, οι φίλοι μας. Αυτό που περιγράφω είναι η δυστοπία μασκαρεμένη με φανταζί ευφημισμούς: ασφάλεια, ανάπτυξη, μεταρρύθμιση, διαρθρωτικές αλλαγές κ.λπ. Εμάς είναι άλλος ο τόπος μας, είναι η γεωγραφία των προσώπων.\nΔεν ξέρω πώς γίνεται, ακόμη και για όσους από μας δεν σημαίνει τίποτα η πατρίδα και η σημαία, να σπαράζουμε γι' αυτόν τον τόπο, ξεχνώντας πάλι και πάλι το λόγο του ποιητή, πως αυτό το χώμα είναι δικό τους και δικό μας. Ξεχνώντας πως αυτό το χώμα είναι και δικό τους και πως βγήκαν από τις τρύπες τους, που ζέχνουν αποσύνθεση και θάνατο, να το διεκδικήσουν πάλι. Δεν ξέρω πώς γίνεται να θέλουν οι φίλοι μου να επιστρέψουν σε έναν τόπο που βουλιάζει στο ζόφο, δεν ξέρω πώς γίνεται να θέλω κι εγώ να επιστρέψουν, δεν ξέρω πώς γίνεται να μη θέλω να φύγω. Ξέρω ότι γίνεται.\n79 πυρκαγιές σε 48 ώρες\nΠροσοχή στα διακοσμητικά φυτά\nΠαράθυρα ερμητικά κλειστά\nΠρώτα αποθηκεύουμε νερό με κάθε τρόπο...\n«Ηταν συμφωνία από το 1987»\nΣτη φυλακή τρεις γιατροί του Ηρακλείου\nΠρωτοπόροι οι Κρητικοί\nΜε εξετάσεις στο υπουργείο Μεταφορών-Επικοινωνιών\nΞενώνας για κακοποιημένες μητέρες\nΘεσσαλονίκη, πόλη εμποδίων\nΤα όρια της αξιοπρέπειας\nΌλη η έντυπη έκδοση 22/06/2013


Ολοκληρώθηκε η συνάντηση Πομπέο - Δένδια - Πολιτική | AgrinioTimes.gr\n14 Αυγούστου 2020 20:35 14 Αυγούστου 2020 20:37 AgrinioTimes\nΟλοκληρώθηκε πριν από λίγο (Παρασκευή 14/8) στη Βιέννη, η συνάντηση που είχε ο υπουργός Εξωτερικών Νίκος Δένδιας με τον Αμερικανό ομόλογό του Μάικ Πομπέο, η οποία διήρκεσε σχεδόν μια ώρα. Στο επίκεντρο βρέθηκαν οι εξελίξεις στην Ανατολική Μεσόγειο με τον υπουργό Εξωτερικών να θέτει θέμα τουρκικής παραβατικότητας, καθώς και η ισχυρή εταιρική σχέση των δύο κρατών.\nΟ κ. Δένδιας εξήγησε στον κ. Πομπέο την κρισιμότητα και επικινδυνότητα της κατάστασης, και την ευαρέσκεια της ελληνικής πλευράς για τη δήλωση του Στέιτ Ντιπάρτμεντ προ τριών ημερών η οποία επέκρινε τη συμπεριφορά της Άγκυρας.\nΣύμφωνα με πληροφορίες, ο κ. Δένδιας ζήτησε από τον κ. Πομπέο εμφανή ή αφανή παρουσία των ΗΠΑ στην περιοχή (σσ. της Ανατολικής Μεσογείου), που για να δοθεί στίγμα αποκλιμάκωσης της έντασης.\n«Η σαφής τοποθέτηση του Στέιτ Ντιπάρτμεντ δεν επιτρέπει την παραμικρή παρερμηνεία (για την Τουρκία) είχαν την ευκαιρία να ευχαριστήσω τον κ. Πομπέο. Η Τουρκία επιδιώκει την επιβολή τετελεσμένων και την στρατικοποίηση της κατάστασης. Τόνισα, τόσο στον κ. Πομπέο, όσο και στους ευρωπαίους συνομιλητές μου ότι η Τουρκία είναι η μόνη υπαίτια για την κλιμάκωση της έντασης στην Ανατολική Μεσόγειο» υπογράμμισε ο Νίκος Δένδιας μετά τη συνάντησή του με τον αμερικανό ΥΠΕΞ.\n«Ο υπουργός Εξωτερικών Πομπέο και ο υπουργός Εξωτερικών Νίκος Δένδιας συζήτησαν την ισχυρή διμερή σχέση ΗΠΑ-Ελλάδας και την επείγουσα ανάγκη μείωσης των εντάσεων στην Ανατολική Μεσόγειο» δήλωσε από την πλευρά της η εκπρόσωπος του αμερικανικού υπουργού.\n«Οι προκλήσεις πρέπει να τερματιστούν. Αυτό που χρειαζόμαστε είναι μια πολιτική λύση, μέσω ενός απευθείας διαλόγου μεταξύ των εμπλεκομένων πλευρών», δήλωσε ο υπουργός Εξωτερικών της Γερμανίας Χάικο Μάας.


Δείτε τα αποτελέσματα και την βαθμολογία της Γ΄ Κατηγορίας ΕΠΣ ΚΟΡΙΝΘΙΑΣ 7η Αγωνιστική 5/12/21 Γηπεδούχος ...\nΔείτε τους 4 τελευταίους αγώνες της Β΄ Φάσης του Κυπέλλου της ΕΠΣ Κορινθίας\nΤιμητική διάκριση του Σεβασμιώτατου Μητροπολίτη Κορίνθου κ.κ. Διονυσίου, με την απονομή του χρυσού μεταλλίου της πόλεως Κορίνθου από τον Δήμαρχο Κορινθίων Βασίλειο Νανόπουλο Την ...\nΣύσκεψη για θέματα τουρισμού έγινε υπό τον περιφερειάρχη Πελοποννήσου Παναγιώτη Νίκα σήμερα Τρίτη 30 Νοεμβρίου, στην έδρα της Περιφέρειας, στην Τρίπολη. Οπως έγινε γνωστό στην εν λόγω σύσκεψη, στην...\nΣπύρος Ρομποτής: ¨Περίεργη και Θλιβερή η Υπόθεση των Φυλακών Κορίνθου¨ - Video\nΣτην υπόθεση των Φυλακών Κορίνθου με την απόδραση του βαρυποινίτη και την προφυλάκιση του Αρχιφύλακα αναφέρθηκε ο γνωστός Ποινικολόγος κ. Σπύρος Ρομποτής – Συνήγορος του Αρχιφύλακα που ...\nΛαχειοφόρος κλήρωση με πολλά και χρήσιμα δώρα στα καταστήματα της ¨υδρώ¨ Κορινθίας Α.Ε.\nΗ ¨υδρώ¨ Κορινθίας Α.Ε . Αναγνωρίζοντας την μακροχρόνια στήριξή σας και στα τρία καταστήματά μας, σάς δίνουμε την δυνατότητα με αγορές προϊόντων 100 ευρώ και άνω να συμμετέχετε σέ λαχειοφόρ...


Χρήσιμες Οδηγίες | Ιατρικό Διαγνωστικό Κέντρο Πάτρα | Ιατρικό Διαγνωστικό Κέντρο Χαλανδρίτσα | Κουλούρης Μαρκοπούλου\nΠροετοιμασία που απαιτείται πριν τις εξετάσεις αίματος Τι πρέπει να προσέξω κατά τη λήψη δειγμάτων οδηγίες λήψης δειγμάτων Γενικές οδηγίες για ασθενείς με αυξημένο ουρικό οξύ Υπολιπιδαιμική Δίαιτα HPV DNA TEST\nΠροετοιμασία που απαιτείται πριν τις εξετάσεις αίματος\nΑΛΔΟΣΤΕΡΟΝΗ ΗΡΕΜΙΑΣ ΚΑΙ ΚΟΠΩΣΗΣ:\nΟ ασθενής είναι νηστικός από το βράδυ. Για δύο εβδομάδες πριν από την εξέταση δεν λαμβάνει διουρητικά και αντιϋπερτασικά φάρμακα, προγεστερόνη, οιστρογόνα, καφεΐνη, γλυκόριζα. Παραμένει ξαπλωμένος στο χώρο του ιατρείου για τουλάχιστον 30 λεπτά και στη συνέχεια λαμβάνεται αιμοληψία όσο ακόμη ο ασθενής είναι ξαπλωμένος. Στη συνέχεια του λέμε να περπατήσει συγκεκριμένη απόσταση και όταν επιστρέψει και όσο είναι ακόμη κουρασμένος παίρνουμε τη δεύτερη αιμοληψία. Κατά τη διάρκεια της δοκιμασίας ο ασθενής δεν επιτρέπεται να φαει ή να καπνίσει.\nΑ Ο ασθενής πρέπει να είναι νηστικός και πριν την αιμοληψία για τουλάχιστον έξι ημέρες να μην καταναλώνει καφέ, τσάι, σοκολάτα, αναψυκτικά τύπου cola, καρύδια, μπανάνες, βανίλια, μεθυλντόπα, αντιβιοτικά. Απαγορεύεται το κάπνισμα για τουλάχιστον τέσσερις ώρες πριν την αιμοληψία.\nΑπαιτείται να είμαστε νηστικοί από το βράδυ για τουλάχιστον 8 ώρες. Πίνουμε μόνο νερό όσο διψάμε. Κάνουμε πρωινή αιμοληψία.\nΓΑΛΑΚΤΙΚΟ ΟΞΥ (LAC) :\nΑπαιτείται να αφήσουμε τον εξεταζόμενο να χαλαρώσει πριν την αιμοληψία, να είναι νηστικός από το βράδυ και η αιμοληψία να γίνεται αυστηρά το πρωί.\nΓΑΛΑΚΤΙΚΗΣ ΑΦΥΔΡΟΓΟΝΑΣΗΣ (LDH) :\nΟ εξεταζόμενος πρέπει να είναι νηστικός πριν την αιμοληψία.\nΑπαιτείται ο ασθενής να είναι νηστικός τουλάχιστον 12 ώρες πριν την αιμοληψία.\nΓΛΥΚΟΖΗ ΝΗΣΤΕΙΑΣ (GLU) :\nΤουλάχιστον την προηγούμενη ημέρα από την εξέταση δεν τρώμε ζάχαρη, τροφές με άμυλο, μακαρόνια, άσπρο ψωμί. Τρώμε ελαφρά την παραμονή της εξέτασης το βράδυ. Aπαιτείται να είμαστε περίπου 10 ώρες νηστικοί. Κάνουμε πρωινή αιμοληψία.\nΑπαιτείται να είμαστε νηστικοί πριν την αιμοληψία για 12 ώρες. Γίνεται πρωινή αιμοληψία\nΓΛΥΚΟΖΥΛΙΩΜΕΝΗ ΑΙΜΟΣΦΑΙΡΙΝΗ (ΗbA l c):\nΔεν λαμβάνουμε ασπιρίνη. Εάν έχουμε οποιαδήποτε μορφή θαλασσαιμίας δεν κάνουμε την εξέταση αν δε συμβουλευτούμε το θεράποντα ιατρό μας.\nΔΟΚΙΜΑΣΙΑ ΑΠΟΡΡΟΦΗΣΗΣ ΣΙΔΗΡΟΥ:\nΠροσερχόμαστε στο εργαστήριο νηστικοί από το βράδυ για τουλάχιστον 8 ώρες. Απαιτείται παραμονή μας στο εργαστήριο για 4 ώρες. Η δοκιμασία γίνεται με ραντεβού.\nΗ αιμοληψία γίνεται οπωσδήποτε πρωινή ώρα κατά τη 2η-4η ημέρα του έμμηνου κύκλου.\nΔεν κάνουμε αιμοληψία εάν τουλάχιστον τις προηγούμενες δύο εβδομάδες έχει γίνει χειρουργικός χειρισμός στην περιοχή του θυρεοειδούς αδένα, σπινθηρογράφημα θυρεοειδούς ή θεραπεία με ραδιενεργό ιώδιο.\nΘΥΡΟΞΙΝΗ (Τ4), ΕΛΕΥΘΕΡΗ ΘΥΡΟΞΙΝΗ (FT4) :\nΗ αιμοληψία γίνεται πρωινή ώρα. Εάν ο ασθενής λαμβάνει θεραπευτικά θυροξίνη, τότε κάνουμε πρώτα την αιμοληψία και αμέσως μετά παίρνει το φάρμακό του.\nΚΑΛΣΙΤΟΝΙΝΗ (CT), ΙΝΣΟΥΛΙΝΗ, ΑΥΞΗΤΙΚΗ ΟΡΜΟΝΗ:\nΚΑΜΠΥΛΗ ΣΑΚΧΑΡΟΥ (OGTT):\nΤις προηγούμενες τρεις ημέρες από τη δοκιμασία τηρούμε ελεύθερο διαιτολόγιο, το οποίο θα περιλαμβάνει τουλάχιστον 150 γραμμάρια υδατανθράκων. Την παραμονή της εξέτασης τρώμε ελαφρά το βράδυ μέχρι τις 9:00. Προσερχόμαστε στο εργαστήριο νηστικοί το πρωί (ύστερα από 12ώρη νηστεία- η λήψη νερού είναι ελεύθερη) έχοντας μαζί μας τα απαιτούμενα γραμμάρια γλυκόζης που έχουμε προμηθευτεί από το φαρμακείο. Κατά τη διάρκεια της εξέτασης παραμένουμε στο εργαστήριο και δεν επιτρέπεται φαγητό και κάπνισμα. Απαιτείται παραμονή μας στο εργαστήριο από 1 έως 3 ώρες, ανάλογα με τα γραμμάρια γλυκόζης που μας συνέστησε να πάρουμε ο θεράπων ιατρός μας.\nΚΑΜΠΥΛΗ ΑΝΟΧΗΣ ΣΤΗ ΛΑΚΤΟΖΗ:\nΤις προηγούμενες δύο ημέρες από τη δοκιμασία τρώμε ελεύθερα. Την παραμονή της εξέτασης τρώμε ελαφρά το βράδυ μέχρι τις 9:00. Προσερχόμαστε στο εργαστήριο νηστικοί το πρωί. Απαιτείται παραμονή μας στο εργαστήριο για δύο ώρες.\nΗ αιμοληψία γίνεται αυστηρά στις 8:00 το πρωΐ. Ο εξεταζόμενος πρέπει να είναι νηστικός.\nεξεταζόμενος πρέπει να είναι νηστικός για τουλάχιστον δύο ώρες πριν την αιμοληψία.>\nο ασθενής πρέπει να είναι νηστικός τουλάχιστον 10 ώρες και γίνεται πρωινή αιμοληψία. Εάν κάνετε θεραπεία με μεθοτρεξάτη, φαινυντοΐνη, αντιεπιληπτικά φάρμακα, ντοπαμίνη, χολεστυραμίνη ή έχετε λάβει αναισθησία, συμβουλευτείτε το θεράποντα ιατρό σας πριν από την εξέταση.\nΑπαιτείται να είμαστε νηστικοί από το βράδυ για 12 ώρες. Πίνουμε μόνο νερό όσο διψάμε. Κάνουμε πρωινή αιμοληψία.\nΗ αιμοληψία γίνεται οπωσδήποτε πρωινή ώρα κατά τη 21η ημέρα του έμμηνου κύκλου\nΚάνουμε πρωινή αιμοληψία, αλλά πρέπει να έχουν περάσει πάνω από τρεις ώρες από την πρωινή έγερση του ασθενούς και ο ασθενής να μην έχει στρες. Πρέπει να αποφεύγεται για δύο ημέρες πριν την αιμοληψία οι φαινοθειαζίνες, αντιϋπερτασικά φάρμακα, οιστρογόνα, αμφεταμίνες, α-μεθυλντόπα.\nΡΕΝΙΝΗ ΗΡΕΜΙΑΣ ΚΑΙ ΚΟΠΩΣΗΣ (ΟΡΘΙΑ ΚΑΙ ΥΠΤΙΑ) :\nΟ ασθενής είναι νηστικός από το βράδυ. Την παραμονή της εξέτασης δεν λαμβάνει διουρητικά και αντιϋπερτασικά φάρμακα, προγεστερόνη, οιστρογόνα, καφεΐνη, γλυκόριζα. Παραμένει ξαπλωμένος στο χώρο του ιατρείου για τουλάχιστον 30 λεπτά και στη συνέχεια λαμβάνεται αιμοληψία όσο ακόμη ο ασθενής είναι ξαπλωμένος. Στη συνέχεια του λέμε να περπατήσει συγκεκριμένη απόσταση και όταν επιστρέψει και όσο είναι ακόμη κουρασμένος παίρνουμε τη δεύτερη αιμοληψία. Κατά τη διάρκεια της δοκιμασίας ο ασθενής δεν επιτρέπεται να φαει ή να καπνίσει.\nΓια τουλάχιστον τρεις ημέρες από την αιμοληψία πρέπει να αποφεύγονται κάστανα, δαμάσκηνα, ντομάτες, μπανάνες, μελιτζάνες.\nΣΙΔΗΡΟΣ (Fe) ΣΙΔΗΡΟΔΕΣΜΕΥΤΙΚΗ ΙΚΑΝΟΤΗΤΑ (TIBC), ΣΙΔΗΡΟΦΥΛΛΙΝΗ :\nΟπωσδήποτε πρωινή αιμοληψία. Πρέπει να είμαστε νηστικοί τουλάχιστον 10 ώρες και να μην λαμβάνουμε βιταμίνες την προηγούμενη της εξέτασης. Εάν λαμβάνουμε θεραπεία με σίδηρο η αιμοληψία πρέπει να γίνει πριν την ημερήσια θεραπευτική δόση.\nΤΡΑΝΣΑΜΙΝΑΣΗ ΟΞΑΛΟΞΕΙΚΗ (SGOT, AST), ΠΥΡΟΣΤΑΦΥΛΙΚΗ ΤΡΑΝΣΑΜΙΝΑΣΗ (SGPT,ALT) :\nΧΟΛΗΣΤΕΡΟΛΗ ΟΛΙΚΗ , XOΛΗΣΤΕΡΟΛΗ HDL , ΧΟΛΗΣΤΕΡΟΛΗ LDL, ΧΟΛΗΣΤΕΡΟΛΗ VLDL-C, ΤΡΙΓΛΥΚΕΡΙΔΙΑ , ΑΠΟΛΙΠΟΠΡΩΤΕΙΝΗ Α, ΑΠΟΛΙΠΟΠΡΩΤΕΙΝΗ Β, LP(A) :\nΤουλάχιστον την προηγούμενη ημέρα από την εξέταση δεν καταναλώνουμε τροφές ζωικής προέλευσης και αλκοόλ. Την παραμονή της εξέτασης τρώμε ελαφρά. Απαιτείται να είμαστε περίπου 10 ώρες νηστικοί και κάνουμε πρωινή αιμοληψία.\nΦΥΛΛΙΚΟ ΟΞΥ :\nΑπαιτείται ο ασθενής να είναι νηστικός από το βράδυ για τουλάχιστον 8 ώρες πριν την αιμοληψία. Η αιμοληψία γίνεται πρωί. Εάν ο ασθενής παίρνει θεραπεία με φυλλικό οξύ, η αιμοληψία πρέπει να γίνεται πριν την προγραμματισμένη δόση του φαρμάκου.\nΧΑΛΚΟΣ (Cu) :\nο εξεταζόμενος πρέπει να είναι νηστικός και απαιτείται πρωινή αιμοληψία.\nΧΛΩΡΙΟΥΧΑ (Cl) :\nο ασθενής πρέπει να είναι νηστικός πριν την αιμοληψία για τουλάχιστον δύο ώρες.\nΧΟΛΕΡΥΘΡΙΝΗ ΟΛΙΚΗ (T-Bil) :\nΧΡΟΝΟΣ ΠΡΟΘΡΟΜΒΙΝΗΣ (ΡΤ), INR, ΕΝΕΡΓΟΠΟΙΗΜΕΝΟΣ ΧΡΟΝΟΣ ΜΕΡΙΚΗΣ ΘΡΟΜΒΟΠΛΑΣΤΙΝΗΣ (ΑΡΤΤ), ΙΝΩΔΟΓΟΝΟ :\nΨΕΥΔΑΡΓΥΡΟΣ (Zn) :\nΟ εξεταζόμενος πρέπει να είναι νηστικός από το βράδυ για τουλάχιστον για 8 ώρες και η αιμοληψία να γίνεται πρωί.\nΟ ασθενής πρέπει να είναι νηστικός τουλάχιστον 8 ώρες πριν την αιμοληψία\nΤι πρέπει να προσέξω κατά τη λήψη δειγμάτων\nΤΙ ΠΡΕΠΕΙ ΝΑ ΠΡΟΣΕΧΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ ΓΙΑ ΜΕΤΡΗΣΗ AΔΡΕΝΑΛΙΝΗΣ ΟΥΡΩΝ 24ΩΡΟΥ :\nΘα πρέπει για δύο εβδομάδες πριν τη συλλογή πρέπει να μην παίρνουμε: Ασπιρίνη, ντοπαμίνη, α- και β- αναστολείς, φαινοθειαζίνες, Βιταμίνες του συμπλέγματος Β. Για τουλάχιστον την ημέρα της συλλογής να μην καταναλώνουμε καφέ, τσάι, κακάο, αναψυκτικά τύπου cola.\nΤΙ ΠΡΕΠΕΙ ΝΑ ΠΡΟΣΕΧΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ ΓΙΑ ΜΕΤΡΗΣΗ ΑΣΒΕΣΤΙΟΥ ΟΥΡΩΝ 24ΩΡΟΥ :\nΔεν παίρνουμε ασβέστιο και ορμόνες για την οστεοπόρωση για τρεις ημέρες πριν την ημέρα της συλλογής.\nΤΙ ΠΡΕΠΕΙ ΝΑ ΜΗΝ ΚΑΤΑΝΑΛΩΝΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ 24ΩΡΟΥ ΓΙΑ ΜΕΤΡΗΣΗ ΚΑΤΕΧΟΛΑΜΙΝΩΝ:\nΓια τρεις ημέρες πριν αρχίσουμε να μαζεύουμε τα ούρα και κατά τη διάρκεια της συλλογής των ούρων δεν τρώμε ή πίνουμε τα παρακάτω: Καφέ, τσάι, σοκολάτα, κακάο, αναψυκτικά τύπου cola, σοκολάτα, βανίλια, μπανάνες, ανανά, ξηρούς καρπούς, τυρί, μπαχαρικά, ζελέ, εσπεριδοειδή (λεμόνια, πορτοκάλια, κίτρα, μανταρίνια), οινόπνευμα, κάπνισμα, ασπιρίνη, αντιϋπερτασικά φάρμακα\nΤΙ ΠΡΕΠΕΙ ΝΑ ΠΡΟΣΕΧΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ ΓΙΑ ΜΕΤΡΗΣΗ ΚΟΡΤΙΖΟΛΗΣ ΟΥΡΩΝ 24ΩΡΟΥ :\nΓια τουλάχιστον δύο ημέρες πριν τη συλλογή και κατά τη διάρκεια της συλλογής δε λαμβάνουμε αντιβιοτικά, ACTH και κορτιζόνη.\nΤΙ ΠΡΕΠΕΙ ΝΑ ΠΡΟΣΕΧΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ ΓΙΑ ΜΕΤΡΗΣΗ ΑΛΔΟΣΤΕΡΟΝΗΣ ΟΥΡΩΝ 24ΩΡΟΥ:\nΔεν πρέπει να παίρνουμε γλυκόριζα, διουρητικά φάρμακα, αντιϋπερτασικά φάρμακα, οιστρογόνα. Σε περίπτωση που λαμβάνετε τα παραπάνω φάρμακα συμβουλευτείτε το θεράποντα ιατρό σας.\nΤΙ ΠΡΕΠΕΙ ΝΑ ΠΡΟΣΕΧΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ ΓΙΑ ΜΕΤΡΗΣΗ VMA OΥΡΩΝ 24ΩΡΟΥ :\nΓια δύο εβδομάδες πριν από τη συλλογή και κατά τη συλλογή των ούρων πρέπει να αποφεύγουμε: καφέ, τσάι, κακάο, αναψυκτικά τύπου cola, σοκολάτα, μπανάνες, εσπεριδοειδή, βανίλια, ξηρούς καρπούς, ασπιρίνη, Levodopa, methyldopa, ρεζερπίνη, πυριδοξίνη, ασπιρίνη, αμοξυκυλίνη\nΤΙ ΠΡΕΠΕΙ ΝΑ ΠΡΟΣΕΧΟΥΜΕ ΟΤΑΝ ΜΑΣ ΔΙΝΕΤΑΙ ΟΔΗΓΙΑ ΝΑ ΣΥΛΛΕΞΟΥΜΕ ΟΥΡΑ ΓΙΑ ΤΗ ΣΥΛΛΟΓΗ ΟΥΡΩΝ ΓΙΑ ΜΕΤΡΗΣΗ ΥΔΡΟΞΥΠΡΟΛΙΝΗΣ:\nΓια μία ημέρα πριν από τη συλλογή και κατά τη συλλογή των ούρων απαγορεύονται: Το κρέας και τα προϊόντα του (π.χ. αλλαντικά), το ψάρι, τα πουλερικά, γλυκά και προϊόντα που περιέχουν ζελατίνη.\nΠΩΣ ΛΑΜΒΑΝΟΥΜΕ ΟΥΡΑ ΓΙΑ ΓΕΝΙΚΗ ΟΥΡΩΝ ΚΑΙ ΚΑΛΛΙΕΡΓΕΙΑ ΟΥΡΩΝ\nΜαζεύουμε κατά προτίμηση τα πρώτα πρωινά ούρα.\nΠλένουμε τα έξω γεννητικά όργανα (βάλανο πέους- πέους οι άνδρες, και την περιοχή της ουρήθρας οι γυναίκες) πολύ καλά με σαπούνι και χλιαρό νερό. Ξεπλένουμε καλά και σκουπιζόμαστε με καθαρή πετσέτα ή αποστειρωμένη γάζα. Δε χρησιμοποιούμε αντισηπτικό.\nΣε ειδικό αποστειρωμένο δοχείο που προμηθευόμαστε από το Φαρμακείο συλλέγουμε τα ούρα ως εξής: Αφήνουμε να τρέξουν τα πρώτα ούρα και χωρίς να σταματήσουμε την ούρηση μαζεύουμε στο αποστειρωμένο δοχείο τα ούρα από το μέσο της ούρησης.\nΔε γεμίζουμε ως πάνω το αποστειρωμένο δοχείο.\nΕάν δε μπορούμε να παραδώσουμε τα ούρα στο εργαστήριο εντός μισής ώρας από τη λήψη, τα τοποθετούμε στο ψυγείο ή σε δοχείο με παγάκια.\nΕάν έχει προηγηθεί η λήψη κάποιου αντιβιοτικού πρέπει να ενημερώνετε σχετικά το προσωπικό του εργαστηρίου.\nΛΗΨΗ ΟΥΡΗΘΡΙΚΟΥ ΓΙΑ ΚΑΛΛΙΕΡΓΕΙΑ:\nΟ ασθενής δεν πρέπει να έχει ουρήσει πριν τη λήψη του δείγματος.\nΛΗΨΗ ΣΠΕΡΜΑΤΟΣ ΓΙΑ ΚΑΛΛΙΕΡΓΕΙΑ:\nΠλένουμε πολύ καλά τα χέρια μας και τα εξωτερικά γεννητικά όργανα με σαπούνι και χλιαρό νερό. Σκουπίζουμε με καθαρή πετσέτα ή γάζα. Συλλέγουμε το δείγμα με αυνανισμό κατευθείαν στο αποστειρωμένο ποτηράκι. Δε χρησιμοποιούμε προφυλακτικό. Μεταφέρουμε στο εργαστήριο μόνο όσο δείγμα έπεσε κατευθείαν στο αποστειρωμένο δοχείο και δεν μεταφέρουμε μέσα στο αποστειρωμένο δοχείο ότι είναι πιθανόν στα χέρια μας ή έξω από το δοχείο. Κλείνουμε το αποστειρωμένο δοχείο καλά με το πώμα του και εάν δεν το προσκομίσουμε άμεσα στο εργαστήριο το φυλάμε στο ψυγείο ή σε δοχείο με πάγο.\nΛΗΨΗ ΣΠΕΡΜΑΤΟΣ ΓΙΑ ΣΠΕΡΜΟΔΙΑΓΡΑΜΜΑ:\nΑπαιτείται αποχή από κάθε σεξουαλική πράξη για 4-5 ημέρες πριν τη συλλογή του σπέρματος. Πλένουμε πολύ καλά τα χέρια μας και τα εξωτερικά γεννητικά όργανα με σαπούνι και χλιαρό νερό.Σκουπίζουμε με καθαρή πετσέτα ή γάζα. Συλλέγουμε το δείγμα με αυνανισμό κατευθείαν στο αποστειρωμένο ποτηράκι προσέχοντας να μη χάσουμε καθόλου από τον όγκο του. Δε χρησιμοποιούμε προφυλακτικό. Σημειώνουμε την ώρα λήψης και μεταφέρουμε στο εργαστήριο εντός 20 λεπτών. Απαιτείται ραντεβού.\nΛΗΨΗ ΚΟΛΠΙΚΟΥ- ΤΡΑΧΗΛΙΚΟΥ ΓΙΑ ΚΑΛΛΙΕΡΓΕΙΑ:\nΔεν πλενόμαστε πριν τη λήψη του δείγματος και δε βάζουμε στην περιοχή κρέμες ή αντιβιοτικά φάρμακα και αντισηπτικά\nΛΗΨΗ ΚΟΠΡΑΝΩΝ ΓΙΑ ΓΕΝΙΚΗ- ΠΑΡΑΣΙΤΟΛΟΓΙΚΗ ΕΞΕΤΑΣΗ ΚΑΙ ΚΑΛΛΙΕΡΓΕΙΑ:\nΣυλλέγουμε τα κόπρανα σε ειδικό αποστειρωμένο δοχείο που προμηθευόμαστε από το φαρμακείο. Προσκομίζουμε άμεσα στο εργαστήριο. Συχνά απαιτείται η παρατήρηση τριών δειγμάτων κοπράνων από διαδοχικές κενώσεις.\nΛΗΨΗ ΡΙΝΙΣΜΑΤΩΝ ΟΝΥΧΩΝ – ΔΕΡΜΑΤΙΚΗΣ ΒΛΑΒΗΣ ΓΙΑ ΚΑΛΛΙΕΡΓΕΙΑ:\nΔε χρησιμοποιούμε κρέμες, καλλυντικά, φάρμακα τοπικά πριν από τη λήψη του δείγματος\nΠΩΣ ΣΥΛΛΕΓΟΥΜΕ ΟΥΡΑ 24ΩΡΟΥ\nΠρομηθευόμαστε από το Φαρμακείο το ειδικό δοχείο. Αρχίζουμε να μαζεύουμε όλα τα ούρα που θα κάνουμε μέσα σε ένα 24ώρο ως εξής:\nΗ πρώτη πρωινή ούρηση δε συλλέγεται. Όσα ούρα κάνουμε από τις 8:00 το πρωί και μετά τα μαζεύουμε προσεκτικά ώστε να μη χαθούν καθόλου ούρα στο ειδικό δοχείο. Μαζεύουμε όλα τα ούρα από τις 8:00 το πρωί της μίας ημέρας έως τις 8:00 το πρωί της επόμενης. Το δοχείο φυλάσσεται στο ψυγείο κατά τη διάρκεια της ημέρας που συλλέγουμε τα ούρα και μέχρι να το πάμε στο εργαστήριο\nΓενικές οδηγίες για ασθενείς με αυξημένο ουρικό οξύ>\nΣταδιακή μείωση του σωματικού βάρους σε υπέρβαρους ασθενείς ( η απότομη μείωση πρέπει να αποφεύγεται).\nΛήψη αρκετών υγρών (πάνω από 2 λίτρα το 24ωρο).\nΤα οινοπνευματώδη ποτά πρέπει να αποφεύγονται (κρασί, μπύρα κλπ.).\nΓενικά, δίαιτα με μέτρια περιεκτικότητα σε πρωτεΐνες και χαμηλή σε λίπη.\nΤο ουρικό οξύ αυξάνεται κατά τη νηστεία.\nΜύδια, χτένια, αυγοτάραχο, σαρδέλες, σκουμπρί, ρέγγα, αντζούγιες.\nΚρέας, κοτόπουλο, γαλοπούλα, ψάρια (εκτός από τα απαγορευμένα).\nΑρακάς, φακές, φασόλια, σπανάκι, σπαράγγια, μανιτάρια, ντομάτα. (Στην οξεία φάση απαγορεύονται).\nΓάλα, γιαούρτι, τυρί, αυγά, βούτυρο, λάδι, καφές, τσάϊ, αναψυκτικά.\nΨωμί, δημητριακά, ζυμαρικά, ρύζι, πατάτες, καλαμπόκι, λαχανικά (εκτός από τα απαγορευμένα).\nΖάχαρη, μέλι, μαρμελάδα, ζελέ, ξηροί καρποί, χόρτα, φρούτα και χυμοί φρούτων.\nΓλυκά, σοκολάτα, παγωτά (σε περιορισμένες ποσότητες).\nΤΡΟΦΕΣ ΠΟΥ ΣΥΝΙΣΤΩΝΤΑΙ: Ψωμί ολικής αλέσεως, ζυμαρικά, φρυγανιές, ρύζι\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Κρουασάν, τσουρέκι, ζαχαρωμένα δημητριακά\nΤΡΟΦΕΣ ΠΟΥ ΣΥΝΙΣΤΩΝΤΑΙ: Αποβουτυρωμένο γάλα, άπαχα τυριά, άπαχο γιαούρτι, ασπράδια αυγού, υποκατάστατα αυγού\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Ημι-αποβουτυρωμένο γάλα και τυριά, γιαούρτι πτωχό σε λιπαρά, δύο ολόκληρα αυγά την εβδομάδα\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Πλήρες γάλα, συμπυκνωμένο γάλα, κρέμες γάλακτος, υποκατάστατα γάλακτος, ολόπαχα τυριά, ολόπαχο γιαούρτι\nΤΡΟΦΕΣ ΠΟΥ ΣΥΝΙΣΤΩΝΤΑΙ: Σούπες λαχανικών\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Σούπες εμπλουτισμένες με κρέμα\nΤΡΟΦΕΣ ΠΟΥ ΣΥΝΙΣΤΩΝΤΑΙ: Ολα τα άσπρα ψάρια (σχάρας, στον ατμό, καπνιστό). Βγάλτε τη πέτσα (πχ σαρδέλλες)\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Ψάρι τηγανισμένο σε κατάλληλο λίπος\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Αυγοτάραχο, ψάρι τηγανισμένο σε αγνώστου προελεύσεως λάδι ή λίπος\nΤΡΟΦΕΣ ΠΟΥ ΣΥΝΙΣΤΩΝΤΑΙ: Στρείδια, χτένια\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Μύδια, αστακός, καραβίδες\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Γαρίδες, καλαμάρια\nΤΡΟΦΕΣ ΠΟΥ ΣΥΝΙΣΤΩΝΤΑΙ: Γαλοπούλα, μοσχάρι, κυνήγι, κουνέλι\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Πολύ άπαχα κρέατα όπως βοδινό, ζαμπόν, μπέϊκον, αρνί (μία ή δύο φορές την εβδομάδα), λουκάνικα απο μοσχάρι ή κοτόπουλο, συκώτι δύο φορές τον μήνα\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Πάπια, χήνα, όλα τα εμφανώς παχιά κρέατα, λουκάνικα, σαλάμια, κρεατόπιτες, πατέ, πέτσα πουλερικού\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Ελαιόλαδο Ελαια πλούσια σε πολυακόρεστα, πχ ηλιέλαιο, αραβοσιτέλαιο. Ελαια πλούσια σε μονοακόρεστα. Μαλακές (μη υδρογονωμένες) μαργαρί-νες φτιαγμένες απο τα παραπά-νω έλαια, ψητές ή τηγανιτές πατάτες, εάν έχουν μαγειρευτεί στα παραπάνω έλαια.\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Βούτυρο, ξύγκι, λαρδί-λίπη ψητών, μαργαρίνες, υδρογονωμένα λίπη\nΤΡΟΦΕΣ ΠΟΥ ΣΥΝΙΣΤΩΝΤΑΙ: Ολα τα φρέσκα και κατεψυγμένα λαχανικά και τα όσπρια. Καλαμπόκι. Βραστές πατάτες ή πατάτα ψημένη με τη φλούδα της. Ολα τα φρέσκα και ξηρά φρούτα. Φρούτα σε κονσέρβα (χωρίς ζάχαρη).\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Ψητές πατάτες με το κατάλληλο λάδι.\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Ψητές ή τηγανιτές πατάτες, λαχανικά ή ρύζι μαγειρεμένο σε αγνώστου προελεύσεως ή ακατάλληλα έλαια ή λίπη, τσίπς, αλατισμένα λαχανικά σε κονσέρβα.\nΤΡΟΦΕΣ ΠΟΥ ΣΥΝΙΣΤΩΝΤΑΙ: Κομπόστες, φρουί-ζελέ, πουτίγκες με αποβουτυρωμένο γάλα, φρουτοσαλάτα, μαρέγγα\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Γλυκά ή μπισκότα φτιαγμένα με μαργαρίνη ή λάδι\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Παγωτά τούρτες, τάρτες. Σάλτσες φτιαγμένες απο κρέμα ή βούτυρο, έτοιμα γλυκά του εμπορίου, μπισκότα, έτοιμες πίτες και πουτίγκες.\nΤΡΟΦΕΣ ΠΟΥ ΣΥΝΙΣΤΩΝΤΑΙ: Λουκούμια, μαντολάτο\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Χαλβάς\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Σοκολάτες, καραμέλλες βουτύρου, φοντάν, γλυκά με καρύδα\nΤΡΟΦΕΣ ΠΟΥ ΣΥΝΙΣΤΩΝΤΑΙ: Καρύδια, αμύγδαλα, κάστανα\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Φυστίκια, φυστίκια Αιγίνης\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Ινδική καρύδα, αλατισμένοι ξηροί καρποί.\nΤΡΟΦΕΣ ΠΟΥ ΣΥΝΙΣΤΩΝΤΑΙ: Τσάϊ, καφές φίλτρου ή νες καφέ, νερό, αναψυκτικά χωρίς ζάχαρη\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: oινόπνευμα. Σοκολατούχα ροφήματα με χαμηλά λιπαρά.\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Σοκολατούχα ροφήματα, ιρλανδέζικος καφές, ποτά που περιέχουν βύνη.\nΣΑΛΤΣΕΣ - ΜΥΡΩΔΙΚΑ\nΤΡΟΦΕΣ ΠΟΥ ΣΥΝΙΣΤΩΝΤΑΙ: Πιπέρι, μουστάρδα, αρωματικά φυτά, καρυκεύματα.\nΤΡΟΦΕΣ ΠΟΥ ΠΡΕΠΕΙ ΝΑ ΚΑΤΑΝΑΛΩΝΟΝΤΑΙ ΜΕ ΜΕΤΡΟ: Σάλτσες για σαλάτα με χαμηλά λιπαρά.\nΤΡΟΦΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΝΤΑΙ: Αλάτι, έτοιμες σάλτσες για σαλάτα σε κρεμώδη μορφή,μαγιονεζα.\nΟι τροφές που συνιστώνται πρέπει να είναι γενικά πτωχές σε λιπαρά και πλούσιες σε φυτικές ίνες. Οι τροφές με ακόρεστα λίπη ή μικρές ποσότητες κεκορεσμένων λιπών θα πρέπει να καταναλώνονται με μέτρο. Οι τροφές που περιέχουν μεγάλες ποσότητες λιπών η χοληστερόλης πρέπει να αποφεύγονται όσο περισσότερο είναι δυνατόν. Τα οινοπνευματώδη πρέπει να αποφεύγονται όπως επίσης και τα γλυκά ,τα μπισκότα και τα ζαχαρωτά. Όλα αυτά έχουν καλύτερο αποτέλεσμα με περισσότερη σωματική άσκηση.\nΤι πρέπει να ξέρετε για τον ιό των ανθρωπίνων θηλωμάτων\nΟ Human Papilloma Virus (HPV) είναι ο ιός που προκαλεί τα θηλώματα στον άνθρωπο. Μπορεί να προκαλέσει σοβαρά νοσήματα, όπως καρκίνο του τραχήλου της μήτρας, καρκίνο αιδοίου, κόλπου, πέους, πρωκτού καθώς και γεννητικά κονδυλώματα, ενώ έχουν αναφερθεί και περιπτώσεις καρκίνου στοματοφάρυγγα, στοματικής κοιλότητας και λάρυγγα. Βιβλιογραφικά έχουν περιγραφεί περισσότεροι από 100 διαφορετικοί γονότυποι HPV. Κατατάσσονται με βάση τη διαφορετικότητα στο DNA τους και ονομάζονται με αριθμούς (πχ HPV6, HPV11 κλπ). Έχει σημασία να ξέρουμε από ποιόν τύπο HPV έχουμε μολυνθεί επειδή η διαφορετικότητα στο DNA του ιού συμβάλλει ώστε ο κάθε γονότυπος να συμπεριφέρεται διαφορετικά. Οι γεννητικοί τύποι των HPV χωρίζονται σε δύο κατηγορίες: Σε χαμηλού και υψηλού κινδύνου ανάλογα με τον κίνδυνο για καρκινογένεση. Οι HPV χαμηλού κινδύνου (6, 11, 42, 43 κ.α.) προκαλούν κατά κανόνα καλοήθεις αλλοιώσεις. Οι HPV υψηλού κινδύνου (16, 18, 31, 33 κ.α.) μπορεί υπό κατάλληλες συνθήκες να προκαλέσουν καρκίνους σε διάφορα όργανα όπως προαναφέραμε.\nΠρέπει να τονίσουμε ότι από τους ανθρώπους που θα μολυνθούν από HPV, μόνο ένα μικρό ποσοστό θα εμφανίσει σημαντικά προβλήματα. Μέχρι τώρα δεν γνωρίζουμε ποια άτομα είναι πιο ευαίσθητα και κινδυνεύουν ιδιαίτερα. Είναι όμως βέβαιο ότι για να επιτραπεί στους HPV να προκαλέσουν αλλοιώσεις, το ανοσοποιητικό μας σύστημα και οι μηχανισμοί ογκοκαταστολής που εκ γενετής διαθέτουμε δυσλειτουργούν σε κάποιο βαθμό.\nΚάποιος που έχει μολυνθεί από HPV συνήθως δεν έχει κανένα σύμπτωμα. Οι περισσότεροι άνθρωποι που έχουν μολυνθεί δεν το γνωρίζουν, ακριβώς επειδή δεν είχαν κανένα σύμπτωμα. Από αυτούς που έχουν μολυνθεί μόνο λίγοι θα εκδηλώσουν αλλοιώσεις που φαίνονται με το γυμνό μάτι. Οι εμφανείς αλλοιώσεις είναι: τα οξυτενή κονδυλώματα, ένα μέρος των προκαρκινικών αλλοιώσεων του αιδοίου και οι διηθητικοί καρκίνοι. Τα οξυτενή κονδυλώματα προεξέχουν από το δέρμα, είναι εμφανή και συνήθως ψηλαφώνται. Οι γυναίκες εντοπίζουν τα κονδυλώματα που βρίσκονται στο εφήβαιο, το αιδοίο, το περίνεο και την περιπρωκτική περιοχή. Δεν μπορούν να ξέρουν αν υπάρχουν κονδυλώματα ή προκαρκινικές αλλοιώσεις στον κόλπο, στον τράχηλο της μήτρας, όπως και μέσα στον πρωκτικό σωλήνα. Αυτά εντοπίζονται στην εξέταση από το γιατρό.\nΗ υποψία για παράλληλη σχέση δημιουργείται συχνά, μόλις διαγνωστεί μόλυνση από HPV στη γυναίκα. Δεν είναι όμως πάντοτε έτσι. Ο HPV μπορεί να μείνει σε λανθάνουσα κατάσταση στα επιθήλια του κατώτερου γεννητικού συστήματος επί πολλά χρόνια. Στις περιπτώσεις αυτές δεν υπάρχουν εμφανείς φλεγμονώδεις αλλοιώσεις, ούτε συμπτώματα και επομένως δεν μπορεί να διαγνωστεί. Η ανεύρεση μόλυνσης σε κάποιον από τους δύο στο ζευγάρι, δεν σημαίνει απαραίτητα ότι είναι πρόσφατη. Μπορεί να είναι και αναζωπύρωση παλαιάς μόλυνσης σε κάποιον από τους δύο συντρόφους.\nΗ χρήση προφυλακτικού περιορίζει μεν (μέχρι και 70% σύμφωνα με όλες τις δημοσιεύσεις), αλλά δεν αποκλείει εντελώς τον κίνδυνο μετάδοσης των HPV. Οι αιτίες είναι, ότι αφενός το προφυλακτικό δεν καλύπτει όλη την επιφάνεια του πέους και αφετέρου η μόλυνση από τους HPV είναι περιοχική και υπάρχουν συχνά μη ορατές αλλοιώσεις σε όλο το κατώτερο γεννητικό σύστημα, στο περίνεο και στην περιπρωκτική περιοχή.\nΗ χρήση του όμως συνιστάται, καθώς εκτός από τη μείωση του κινδύνου πρωτομόλυνσης από HPV, μειώνει και τα ποσοστά υποτροπών των αλλοιώσεων μετά τη θεραπεία (προφανώς λόγω μείωσης του σεξουαλικώς μεταδιδομένου ιϊκού φορτίου).\nΗ διάγνωση της μόλυνσης από HPV μπορεί να γίνει άμεσα με ανίχνευση του DNA των HPV με μοριακές τεχνικές (PCR), συνήθως σε κύτταρα που συλλέγονται από τον τράχηλο της μήτρας ή έμμεσα με ανεύρεση φλεγμονωδών αλλοιώσεων από HPV. Ο έλεγχος με HPV τεστ για την ανίχνευση των ογκογόνων HPV στις γυναίκες συνιστάται σε δύο περιπτώσεις κυρίως: 1) Ως συμπληρωματική εξέταση του τεστ Παπανικολάου σε περίπτωση που τα αποτελέσματά του είναι αμφίβολα οπότε εάν επιβεβαιωθεί με το HPV DNA Test ότι έχουμε φλεγμονή από ογκογόνους HPV, οι γυναίκες υποβάλλονται σε περαιτέρω έλεγχο με κολποσκόπηση. 2) Για έλεγχο ρουτίνας σε γυναίκες μεγαλύτερες των 30 ετών, μόνο του ή σε συνδυασμό με το τεστ Παπανικολάου.\nΔεν υπάρχει κάποιο φάρμακο, που να απαλλάσσει τον οργανισμό μας από τον ιό. Η λεγόμενη θεραπεία είναι η αφαίρεση ή η καταστροφή του ιστού που φλεγμαίνει. Ο ιός παραμένει στα επιθήλια του γεννητικού συστήματος για μεγάλο χρονικό διάστημα ή και για πάντα. Αυτό δεν είναι ανησυχητικό, ακόμη και στις περιπτώσεις μόλυνσης από επικίνδυνους HPV. Οι υποτροπές των αλλοιώσεων είναι λίγες και εάν οι ασθενείς παρακολουθούνται δεν υπάρχει κίνδυνος. Όπου κριθεί σκόπιμο ο ιατρός επεμβαίνει και καταστρέφει ή αφαιρεί αλλοιώσεις. Ο ιός παραμένει στο κατώτερο γεννητικό σύστημα, περιμένουμε όμως να υπερισχύσει το ανοσοποιητικό σύστημα. Μετά την εξαφάνιση των αλλοιώσεων, ο οργανισμός μας έχει να αντιμετωπίσει μικρότερο ιϊκό φορτίο και είναι ευκολότερο να καταστείλει τους HPV που παραμένουν.\nΚλείνοντας να αναφέρουμε ότι είναι επιβεβλημένη η εφαρμογή πρωτογενούς πρόληψης με τη χρήση εμβολίων. Τα εμβόλια που κυκλοφορούν μας προφυλάσσουν μόνο από συγκεκριμένους γονότυπους των HPV. Μετά τον εμβολιασμό, δημιουργούνται στον οργανισμό μας αντισώματα, τα οποία δεν επιτρέπουν στους συγκεκριμένους ιούς να δημιουργήσουν φλεγμονή. Αυτή η λύση είναι ιδανική. Κυκλοφορούν ήδη δύο προληπτικά εμβόλια που είναι ιδανικό να γίνονται πριν την έναρξη των σεξουαλικών επαφών.


Πνευματικοί Λόγοι: Ιερά Μονή Αγίου Παντελεήμονος, Χρυσόκαστρο Καβάλας. Συνέντευξη με τον Γέροντα της Μονής\nΙερά Μονή Αγίου Παντελεήμονος, Χρυσόκαστρο Καβάλας. Συνέντευξη με τον Γέροντα της Μονής\nΗ Ιερά Μονή είναι χτισμένη σ΄ ένα εγκατελειμμένο χωριό την Αετοπλαγιά. Οι κάτοικοί του το εγκατέλειψαν κατά την περίοδο του εμφυλίου πολέμου, εγκαταστάθηκαν στο σημερινό Χρυσόκαστρο και έτσι τα σπίτια και ο ναός κατέρρευσαν.\nΣύμφωνα όμως με την παράδοση, ο Άγιος εμφανίστηκε στον ύπνο ενός παιδιού και του ζήτησε να πει στους γονείς του, να του κτίσουν μια εκκλησία στην Αετοπλαγιά. Έτσι, το 1963 χτίστηκε, με την καθοδήγηση του εφημέριου Αντωνίου Ζουμπουλιέρη, ναός προς τιμήν του Αγίου.\nΤο 1978 ο ιεροκύρηκας και πνευματικός της μητροπόλεως Ελευθερουπόλεως πατέρας Φίλιππος Αβραμίδης, με την ευλογία και την καθοδήγηση του Σεβασμιωτάτου Μητροπολίτη κ.κ. Αμβρόσιου Νικολάου, ίδρυσε την Ιερά Μονή Αγίου Παντελεήμονος.\nΜε πολύ μόχθο και εργασία του ιδίου, της γυναικείας αδελφότητος, αλλά και ευλαβών χριστιανών, χτίστηκε το μοναστήρι. Η Ιερά Μονή λειτουργεί κατά το τυπικό των Ιερών Μονών του Αγίου Όρους. Σήμερα μονάζουν 15 μοναχές, υπό την πνευματική καθοδήγηση του ιερομονάχου Φιλίππου και της γερόντισσας Λυδίας.\nΣυνέντευξη του γέροντα Φίλιππου, πνευματικού της Ι.Μ Αγίου Παντελεήμονος:\nΕτικέτες Γέροντες, Μοναστήρια, Συνεντεύξεις


χαλασμενη λαμπα « 15242\nΒρίσκεστε εδώ: Αρχική » Δρόμοι » χαλασμενη λαμπα\nΔρόμοι Δημοσιεύτηκε 30 Οκτωβρίου 2018 στις 09:10 1 Σχόλιο\nκαλημερα!!! στην ζαχου 112-113 υπαρχει ενας στυλος της δεη που η λαμπα αναβοσβηνει συνεχως. εχετε ειδοποιηθει και αλλες φορες ομως δεν πραγματοποιηθηκαν οι απαραιτητες ενεργειες. ελπιζω αυτη τη φορα το αιτημα να διαβαστει και να γινουν οι απαραιτητες ενεργειες.ευχαριστω.\n« Λάμπα φωτισμού\nκλάδεμα δέντρων εμπροσθεν 13ου Δημοτικού Σχολείου Βόλου »\nΈνα Σχόλιο στο "χαλασμενη λαμπα"\n30 Οκτωβρίου 2018 στις 09:22\nΠρος κ. Βάσω Τσικούρη\nΣχετικά με ανάρτησή σας στην ιστοσελίδα του Δήμου Βόλου με τίτλο αιτήματος < > κι αριθμό 2627, σας ενημερώνουμε ότι λάβαμε το μήνυμά σας στις 30/10//2018. Την ίδια ημέρα με το Δ.Υ. 178454/2018 έγγραφό μας διαβιβάσαμε το αίτημά σας στο Τμήμα ηλεκτροφωτισμού της Δ/νσης Τεχνικών Υπηρεσιών και αναμένουμε ενέργειες της υπηρεσίας.


Mytilineos: Διανομή €1,2 δισ. το 2019 και 281 νέες θέσεις εργασίας | Protagon.gr\nΑύξηση κατά 36,2%, από το 2018, της παραγωγής καθαρής ενέργειας (ΑΠΕ). Αναλυτικά τι αναφέρει η Εκθεση Βιώσιμης Ανάπτυξης που δημοσιεύθηκε κατά την ετήσια Γενική Συνέλευση των μετόχων της εισηγμένης\nProtagon Team 23 Ιουνίου 2020, 11:34\n– H διανομή οικονομικής αξίας €1,2 δισ. (επενδύσεις, αμοιβές εργαζομένων, φόροι, δαπάνες προς εγχώριους προμηθευτές, πληρωμές σε παρόχους κεφαλαίων, κοινωνικές & περιβαλλοντικές επενδύσεις)\n– Η περαιτέρω αύξηση της συνολικής απασχόλησης (άμεσης & έμμεσης) κατά 8,3%, και δημιουργία 281 νέων θέσεων εργασίας σε όλες τις περιοχές δραστηριοποίησης.\n– Η MYTILINEOS εντάχθηκε για πρώτη φορά στον επενδυτικό δείκτη βιώσιμης ανάπτυξης FTSE4Good (Emerging Index) μετά από σχετική ανεξάρτητη αξιολόγηση που έλαβε από τον Διεθνή Οργανισμό FTSE και σε αναγνώριση της διαχρονικής δέσμευσής της στη βιώσιμη ανάπτυξη.\n– Η συμμετοχή του Τομέα Μεταλλουργίας της MYTILINEOS, στην παγκόσμια Πρωτοβουλία Υπεύθυνης Διαχείρισης Αλουμινίου, Aluminium Stewardship Initiative (ASI) που ευθυγραμμίζει τις εταιρίες του κλάδου αλουμινίου στην κατεύθυνση της βιώσιμης ανάπτυξης και της υπεύθυνης παραγωγής.\n– Η μείωση του αριθμού και του δείκτη συχνότητας ατυχημάτων με διακοπή εργασίας στην άμεση απασχόληση κατά 80% και 84% αντίστοιχα.\n– Η ολοκλήρωση ενός χρόνου λειτουργίας χωρίς ατύχημα στον Τομέα Μεταλλουργίας.\n– Η περαιτέρω ενίσχυση των πρακτικών R&D στον Τομέα Μεταλλουργίας με συνολικές επενδύσεις 1,5 εκατ. σε εξοπλισμό πιλοτικών μονάδων στο εργοστάσιο αλουμινίου, οι οποίες αναμένεται να λειτουργήσουν εντός του 2020, με στόχο την ολιστική αξιοποίηση καταλοίπων βωξίτη.\n– Η αύξηση κατά 36,2%, από το 2018, της παραγωγής καθαρής ενέργειας (ΑΠΕ), επί του συνόλου παραγωγής ενέργειας της Εταιρίας.\n– Η μείωση κατά 25,3% της συνολικής άντλησης πόσιμου νερού από δημόσια επιχείρηση (σχεδόν 25.000 κυβικά λιγότερα από το 2018).\n– Η μείωση κατά 7,5% της συνολικής ποσότητας των στερεών αποβλήτων.\n– Η υλοποίηση και υποστήριξη 20 βασικών κοινωνικών προγραμμάτων και πρωτοβουλιών επενδύοντας περισσότερα από €3,4 εκ. προς όφελος σχεδόν 30.000 χιλιάδων πολιτών.\n– Η οικειοθελής υιοθέτηση του Κώδικα Εταιρικής Διακυβέρνησης του Ηνωμένου Βασιλείου, καλύπτοντας το 60% των σχετικών απαιτήσεων κατά τον πρώτο χρόνο ενσωμάτωσης.\nΚατά την περίοδο σύνταξης της Έκθεσης Βιώσιμης Ανάπτυξης του 2019, η κρίση της πανδημίας COVID-19 άλλαξε την καθημερινότητα και τον τρόπο ζωής όλων, επηρεάζοντας την κοινωνία και την παγκόσμια οικονομία κατά τρόπο πρωτοφανή.\nΗ MYTILINEOS έγκαιρα προνόησε για την ασφάλεια όλων των εργαζομένων και συνεργατών της, διατηρώντας ανεπηρέαστες τις επιχειρηματικές της δραστηριότητες και το σύνολο των μονάδων της σε λειτουργία.\nΚατανοώντας ότι η τρέχουσα συγκυρία επηρεάζει το σύνολο των ανθρώπινων δραστηριοτήτων, κοινωνικών και επιχειρηματικών, συνεπώς και την οικονομία τόσο σε παγκόσμιο, όσο και σε εθνικό επίπεδο, η εισηγμένη βρίσκεται σε συνεχή εγρήγορση προκειμένου να ανταποκριθεί αποτελεσματικά και σε αυτή την πρόκληση.\nΗ «Έκθεση Βιώσιμης Ανάπτυξης 2019» είναι διαθέσιμη εδώ ενώ μέσω της εφαρμογής «Integrated Value Creation Scorecard 2019» (εδώ) παρουσιάζεται μία ολοκληρωμένη άποψη για τον τρόπο που η MYTILINEOS δημιουργεί αξία για όλες τις ομάδες των Κοινωνικών της Εταίρων, αλλά και για τη συμβολή της στην Βιώσιμη Ανάπτυξη.\nΠώς η Covid-19 αλλάζει τον επιχειρηματικό κόσμο


Χριστιανός και Πολιτική: 2015\nΗ φοροληστεία του Κράτους στις μικρές επιχειρήσεις!\nΗ φοροληστεία του Πελατειακού Κράτους στην επιχείρησή μου\nΥπάρχει σοβαρός κίνδυνος να ΒΑΛΩ ΛΟΥΚΕΤΟ στο μικρό χριστιανικό βιβλιοπωλείο μου Christianbook.gr αν συνεχιστεί η φοροεπιδρομή του κράτους στο λιγοστό εισόδημά μου τα τελευταία δύο χρόνια!\nΤα τελευταία δύο χρόνια το κράτος (με ΝΔ-ΠΑΣΟΚ και με ΣΥΡΙΖΑ) απαίτησε από μένα συνολικά 12.650 € για φόρο εισοδήματος και υποχρεωτικές εισφορές στον ΟΑΕΕ!\nΠοιό ήταν το καθαρό εισόδημά μου των δύο τελευταίων ετών για το οποίο μου δήμευσε τέτοιο τεράστιο ποσό το κράτος; Συνολικά 13.540 €!!\nΤο φιλεύσπλαχνο κράτος μου επέτρεψε να μου αφήσει 890 € για να ζήσω για το διάστημα των 2 ετών!!!\nΔηλαδή το πελατειακό κράτος δήμευσε το 93,46% του εισοδήματός μου ως μικρής επιχείρησης!!\nΚαι μου επέτρεψε να μου αφήσει το 6,54% του εισοδήματος μου!! ή 445 € τον χρόνο!!! Αναρωτιέστε γιατί σκέφτομαι το κλείσιμο της επιχείρησής μου;\nΑναρτήθηκε από Μανώλης Καλομοίρης στις Δευτέρα, Σεπτεμβρίου 14, 2015 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες αυτοαπασχολούμενοι, ΕΒΕ, ΟΑΕΕ, φορολογία\nΓΙΑΤΙ ΗΛΘΕ Η ΠΑΓΚΟΣΜΙΑ ΟΙΚΟΝΟΜΙΚΗ ΚΡΙΣΗ;\nΗ ρωσική αρκούδα ψυχορραγεί και τα βογγητά της συγκλονίζουν ολόκληρο τον κόσμο: οι χρηματιστηριακοί δείκτες ακόμη και στις μητροπόλεις του καπιταλισμού καταρρακώνονται, τα νομίσματα των ασιατικών χωρών δέχονται και πάλι τριγμούς, επιχειρήσεις στην Ασία και τη Ρωσία αναλογίζονται τις απώλειες των κερδών και ωχριούν, οι τιμές των καταναλωτικών αγαθών και του χρυσού βρίσκονται υπό πίεση.\nΗ ασιατική κρίση που ξεκίνησε τον Ιούλιο του 1997 και αφήνιασε το Νοέμβριο της ίδιας χρονιάς, προκάλεσε ρωγμές στο παγκόσμιο οικονομικό οικοδόμημα, χωρίς όμως να φέρει το κραχ στην ισχυρή Δύση. Ο φόβος όλων είναι μήπως η ρωσική κρίση που ξέσπασε με την υποτίμηση του ρουβλίου, καταφέρει το τελειωτικό πλήγμα. Οι ανεπτυγμένες χώρες αντιδρούν σπασμωδικά στη ρωσική κρίση όχι μόνο διότι φοβούνται την παγκόσμια ύφεση ή ενδεχομένως ένα παγκόσμιο κραχ όπως το 1929. Ο πανικός τους οφείλεται στο γεγονός ότι έχουν επενδύσει και δανείσει τεράστια ποσά στη Ρωσία εξαιτίας του παρθένου της αγοράς της και της άπληστης δίψας τους για πελώρια κέρδη. Εκτιμάται ότι το ποσό που έχει τοποθετηθεί στη σπαρασσόμενη Ρωσία ξεπερνάει τα 200 δισ. δολάρια!\nΕνδεικτικό είναι πως η κρίση συμπαρέσυρε και μεγαθήρια όπως τη μεγαλύτερη τράπεζα της Γερμανίας Deutsche Bank, η οποία υποβαθμίστηκε από διεθνή οίκο εξαιτίας του μεγάλου ποσού που έχει δανείσει στη Ρωσία. Η τράπεζα αυτή έχει εκτεθεί στη Ρωσία στο ποσό των 755 εκατομμυρίων δολαρίων (234 δισ. δρχ)! Βαρύτατο ήταν το πλήγμα που υπέστη η Ανατολική Ευρώπη, καθώς μετά την κρίση στη Ρωσία, οι διεθνείς επενδυτές άρχισαν να εγκαταλείπουν τις αναδυόμενες αγορές και να πωλούν μαζικά τις μετοχές τους για να βγάλουν εν μέρει τα σπασμένα από τις απώλειες στη Ρωσία. Η κρίση επηρέασε αρνητικά επίσης όλα τα Χρηματιστήρια του κόσμου, περιλαμβάνοντας ακόμη και το διάσημο αμερικανικό της Wall Street.\nΟι χρηματιστές στη Νέα Υόρκη δηλώνουν απαισιόδοξοι επισημαίνοντας ότι δεν θα βρεθεί στο άμεσο μέλλον η έξοδος από το τούνελ της κρίσης. Ο διευθυντής της Westfalia Investments εξέφρασε μάλιστα την άποψη ότι τα πράγματα Θα χειροτερέψουν σε παγκόσμια κλίμακα και πως θα υπάρξει αστάθεια και νέο αμόκ πωλήσεων μετοχών. Και ένας διεθνής αναλυτής, ο Ουίλιαμ Χάμερ, χαρακτηρίζει την τρέχουσα παγκόσμια κατάσταση ως την χειρότερη νομισματική κρίση μετά το Β' Παγκόσμιο Πόλεμο.\nΟι περισσότεροι άνθρωποι μακάρια αγνοούν ότι ο Θεός καταδικάζει τις πρακτικές που οδηγούν την παγκόσμια οικονομία στο χείλος της καταστροφής. Μας αρέσει ή όχι, δεν είμαστε απρόσβλητοι από τις συνέπειες του να αγνοούμε τις οδηγίες του Θεού. Πόσο συχνά έχουμε ακούσει ότι θερίζουμε ό,τι σπέρνουμε, μην αναγνωρίζοντας ότι αυτή η αρχή προέρχεται από την Βίβλο; "Μην πλανάστε, ο Θεός δεν κοροϊδεύεται. Γιατί ό,τι σπείρει ο άνθρωπος, αυτό και θα θερίσει" (Γαλάτας 6:7).\nΟ Θεός μας έδωσε νόμους ώστε εάν τους υπακούσουμε, θα απαγορευτεί η εκμετάλλευση των λιγότερο τυχερών. "Και εάν πτωχεύσει ο αδελφός σου, και δυστυχήσει, τότε θα βοηθήσεις αυτόν ως ξένον, ή πάροικον, δια να ζήσει μαζί σου. Μη λάβης από αυτόν τόκο ή πλεονασμό, αλλά φοβήσου τον Θεόν σου, για να ζει ο αδελφός σου μαζί σου" (Λευιτικόν 25:35-36). Η Δέκατη Εντολή (Έξοδος 20:17) επίσης μας προειδοποιεί εναντίον της απληστίας - να ορεγόμαστε πράγματα που δεν μας ανήκουν ή που δεν έχουμε κερδίσει τίμια. Ο Ιησούς Χριστός πρόσθεσε, "Προσέχετε και φυλάττεσθε από της πλεονεξίας, διότι εάν τις έχη περισσά, η ζωή αυτού δεν συνίσταται εκ των υπαρχόντων αυτού" (Λουκάς 12:15).\nΓια εκείνους που πιάνονται στη λατρεία του, ο υλισμός είναι ένας θεός που αναπόφευκτα αποτυχαίνει. Σε μια ιλιγγιώδη επιδίωξη του κέρδους, πολλοί άνθρωποι έχουν θέσει την πίστη τους στα συντομότερα μονοπάτια για τον πλούτο, τα οποία τεχνητά παραμορφώνουν τις αγορές και τις οικονομίες των φτωχών κρατών.\nΠερίπου 3000 χρόνια, πριν ένας σοφός παρατηρητής της ανθρώπινης συμπεριφοράς είπε, "Ο έχων πονηρόν οφθαλμόν σπεύδει να πλουτήσει, και δεν καταλαβαίνει ότι η ένδεια Θα ελθεί επάνω του" (Παροιμίες 28:22). Μια χιλιετία αργότερα ο Ιησούς Χριστός εξήγησε ότι οι μεγάλες και οι μικρές εντολές του νόμου του Θεού δεν θα πάψουν ποτέ να ισχύουν (Ματθαίος 5:17-19). Εμείς μπορούμε να τις τηρούμε και να ευημερούμε. Ή μπορούμε να τις παραβαίνουμε - προσωπικά, εθνικά και παγκόσμια.\n"Όποιος ελπίζει στον πλούτο του, αυτός θα πέσει", προειδοποίησε ο Βασιλιάς Σολομώντας (Παροιμίες 11:28). Το όραμα της οικονομικής ουτοπίας βασισμένο πάνω στο κυνήγι του προσωπικού κέρδους και του υλικού πλούτου έχει μια κρυμμένη παγίδα επειδή αυτό φράσσει την πνευματική ευημερία.\nΟ Ιησούς είπε ότι "η απάτη του πλούτου" μπορεί να "συμπνίξει" τον Λόγο του Θεού (Ματθαίος 13:22), τυφλώνοντας άτομα και έθνη στο να μη διακρίνουν το σκοπό και το σχέδιο του Θεού. Ο κόσμος έχει κυρίως παρασυρθεί στο να πιστεύει ότι ο υλισμός είναι ο απώτερος στόχος αυτής της ζωής και το προπύργιο εναντίον των κακών καιρών.\nΜια αναπόφευκτη μέρα απόδοσης λογαριασμού\nΟ Χριστός είπε ότι κάποιος δεν μπορεί να υπηρετεί τον Θεό και τον "Μαμωνά" - την επιδίωξη των υλικών αποκτημάτων (Ματθαίος 6:24). Ο Ιησούς επίσης είπε ότι ένα πρόσωπο θα αγαπήσει τον ένα και θα μισήσει τον άλλον. Πολλοί άνθρωποι συμπεριφέρονται ως εάν ο Μαμμωνάς είναι ο Θεός ο οποίος παρέχει τα αγαθά και κάνει την ζωή άξια να την ζουν.\nΣτο, εγγύς μέλλον, μερικοί μπορεί να απολαμβάνουν μια καταπληκτική ποικιλία από εισαγόμενα ποιοτικά αγαθά με πάρα πολύ μεγάλες εκπτωτικές τιμές. Αλλά αυτό θα μπορούσε να δημιουργήσει σημαντική ώθηση προς την πίεση των αμοιβαίων κεφαλαίων, των Χρηματιστηρίων, των καταναλωτικών εξόδων, της απασχόλησης, και των τιμών των ακινήτων.\nΚαθώς αυτός ο αιώνας έρχεται σε ένα τέλος, η Αμερικανική κυριαρχία επίσης μπορεί να τελειώσει σύντομα. "Αυτή η πραγματικότητα μπορεί να αναδυθεί σαν μια δραματική βροντή ή απλά να αναδυθεί από την αργή διαδικασία αιμορραγίας, η οποία είναι ήδη σε πρόοδο", είπε ο κ. Γκρέιντερ στο βιβλίο "One World, Ready or Not".\nΗ απώλεια της κατανόησης και της εφαρμογής των θεοσεβών αρχών αναπόφευκτα οδηγεί σε κακό, είτε σε ένα άτομο ή σε ένα έθνος. Οι υπερβολές και οι χειρισμοί που δημιούργησαν την Ασιατική και την Ρωσική οικονομική κρίση, παραβίασαν τις οδηγίες του Θεού, και ο κόσμος άρχισε να βλέπει τον αναπόφευκτο καρπό τους - "επειδή έσπειραν άνεμον, δια τούτο θα θερίσουν ανεμοστρόβιλον" (Ωσηέ 8:7).\n(περιοδικό GOOD NEWS Μαγ-Jυηe 1998)\nΑναρτήθηκε από Μανώλης Καλομοίρης στις Πέμπτη, Ιουλίου 16, 2015 Δεν υπάρχουν σχόλια: Σύνδεσμοι σε αυτήν την ανάρτηση\nΗ κυβέρνηση ΣΥΡΙΖΑ- ΑΝΕΛ προκήρυξε βιαστικά Δημοψήφισμα για τη Κυριακή 5 Ιουλίου 2015 με θέμα το ΝΑΙ ή ΟΧΙ στην πρόταση των Δανειστών.\nΤο δημοψήφισμα είναι βέβαια σε φυσιολογικές συνθήκες μια δημοκρατική διαδικασία, στην οποία καλείται ο λαός να πάρει θέση σε ένα σημαντικό ζήτημα.\nΜε το δημοψήφισμα αυτό, όμως υπάρχουν σοβαρά προβλήματα αξιοπιστίας:\nα) Το δημοψήφισμα αφορά την προτελευταία πρόταση των δανειστών της 25-6 και όχι την τελευταία βελτιωμένη της 26-6. Έτσι καλείται ο λαός να πάρει θέση σε μια παρωχημένη πρόταση.\nβ) Η τελευταία πρόταση των δανειστών της 26-6 ισχύει μόνο ως τη λήξη του προγράμματος του 2ου Μνημονίου την Τρίτη 30 Ιουνίου 2015 στις 12 τα μεσάνυχτα. Μετά παύει να ισχύει και από 1ης Ιουλίου η Ελλάδα είναι εκτός προγράμματος χρηματοδότησης από τους θεσμούς. Συνεπώς το δημοψήφισμα στις 5 Ιουλίου θα αφορά μια πρόταση που δεν θα ισχύει πλέον! Το άκρον άωτον του παραλόγου!\nγ) Είναι πολύ λίγος ο χρόνος η μια εβδομάδα, για να ενημερωθεί κατάλληλα ο ελληνικός λαός, ώστε να μπορεί υπεύθυνα να αποφασίσει.\nΗ ΚΥΒΕΡΝΗΣΗ ΔΕΝ ΑΠΑΝΤΑ ΤΙ ΘΑ ΚΑΝΕΙ ΑΝ ΚΕΡΔΙΣΕΙ ΤΟ ΟΧΙ\nΗ κυβέρνηση ΔΕΝ έχει απαντήσει ΤΙ ΠΡΟΓΡΑΜΜΑ έχει ΑΝ επικρατήσει το ΟΧΙ που θέλει στο Δημοψήφισμα και τι σκοπεύει να κάνει :\n1) αν γίνει συμφωνία με τους δανειστές. Θα εφαρμόσει το πρόγραμμα της Θεσσαλονίκης ή το 47σελιδο αριστερό μνημόνιο με την υπογραφή Τσίπρα;\n2) αν πάμε σε ρήξη με τους δανειστές πως θα αντιμετωπίσει την έξοδο από την Ευρωζώνη, την άτακτη χρεοκοπία του κράτους, τη κατάρρευση των τραπεζών, την έλλειψη χρηματοδότησης κλπ;\nΩς στιγμής γενικόλογες αοριστολογίες ακούω, που μου δείχνουν ότι δεν έχουν σχέδιο για την πολύ πιθανή περίπτωση οριστικής ρήξης με τους δανειστές. Και δεν ενημερώνουν τον λαό, απ τον οποίο όμως ζητάνε ψήφο στο ΟΧΙ.\nΗ κυβέρνηση μας έχει στο απόλυτο σκοτάδι. Ήδη το τραπεζικό σύστημα είναι υπό κατάρρευση λόγω διακοπής της χρηματοδότησης από τους δανειστές, και έκλεισαν οι τράπεζες με ελληνική απόφαση για μια βδομάδα ΙΣΩΣ και παραπάνω.\nΤι πρόγραμμα έχει αν μας πετάξουν έξω από την Ευρωζώνη, χρεοκοπήσει το κράτος, χρεοκοπήσουν οι τράπεζες και αδυνατεί η κυβέρνηση πλέον χωρίς λεφτά να πληρώσει ακόμη μισθούς και συντάξεις;\nΠοιο είναι το σχέδιο ΣΥΡΙΖΑ- ΑΝΕΛ για την επόμενη μέρα αν επικρατήσει το ΟΧΙ και φύγουμε από την Ευρωζώνη ή και την Ευρωπαϊκή Ένωση; Πολύ απλά τα ερωτήματα στα οποία θα έπρεπε ήδη να έχει δώσει πειστικές απαντήσεις και όχι αοριστολογίες.\nΨΕΜΑ ΟΤΙ ΔΕΝ ΚΙΝΔΥΝΕΥΕΙ Η ΘΕΣΗ ΤΗΣ ΕΛΛΑΔΑΣ ΣΤΟ ΕΥΡΩ\nΔυστυχώς, ενώ η κυβέρνηση ισχυρίζεται ότι δεν έχει σχέση το δημοψήφισμα με τη παραμονή στο Ευρώ ή όχι, οι εταίροι μας, αυτό λένε ότι σημαίνει.\nΟ πρόεδρος της Κομισιόν Γιούνκερ σε συνέντευξη τύπου είπε:\n"Η Ελλάδα είναι μέλος της ευρωπαϊκής οικογένειας και θέλω να παραμείνει. Ζητώ από τους Ελληνες να ψηφίσουν «ναι». Αν ο ελληνικός λαός πει ναι στις προτάσεις των θεσμών τόσο το καλύτερο. Ακόμη κι αν η ελληνική κυβέρνηση βάλει ως ερώτημα την πρόταση που θέλαμε να συζητήσουμε το Σάββατο θα ζητούσα και πάλι από τους ελληνες πολίτες να πουν «ναι» γιατί θα εκπέμψουν θετικό μήνυμα στα υπόλοιπα κράτη μέλη της ΕΕ. Αυτό θα σημάνει ότι η Ελλάδα θέλει να μείνει στην ΕΕ. Συμπαθώ τους Έλληνες. Δεν πρέπει να αυτοκτονήσετε επειδή φοβάστε να πεθάνετε. Πρέπει να πείτε «ναι». Το «όχι» στο δημοψήφισμα θα σήμαινε πως η Ελλάδα λέει «όχι» στην Ευρώπη»".\nΟ σοσιαλιστής Γάλλος πρόεδρος Ολάντ: "Το διακύβευμα άλλωστε θα είναι βασικό: θα είναι εάν οι Έλληνες θέλουν να παραμείνουν στην ευρωζώνη - είναι η θέση τους κατά την άποψή μου, αλλά ανήκει σε αυτούς να αποφασίσουν- ή εάν διακινδυνεύουν για μια έξοδο"\nΟ αριστερός Ιταλός πρωθυπουργός Ρέντσι: "Αν κερδίσει το όχι κατά την άποψή μου, η Ελλάδα οδεύει προς την εγκατάλειψη του ευρώ. Θα επιστρέψει στη δραχμή και θα ήταν ένα δράμα, πρώτα από όλα για τους Ελληνες. Αλλά τώρα, πλέον, πρέπει να αποφασίσουν οι ίδιοι οι Ελληνες: Οι Ευρωπαίοι ηγέτες πρέπει να σεβασθούν τη βούληση της Αθήνας, χωρίς να μπερδεύονται στην υπόθεση. Θέλουν να φύγουν; Θα αποφασίσει ο λαός τους. Δημοκρατία είναι μια λέξη που εφευρέθηκε στην Αθήνα. Οι Βρυξέλλες πρέπει να τη σεβαστούν. Από τη μεριά τους οι Ελληνες πρέπει να γνωρίζουν ξεκάθαρα τις συνέπειες της επιλογής τους»".\nΣυνεπώς η κυβέρνηση είτε συνειδητά λέει ψέματα στον ελληνικό λαό για το πραγματικό διακύβευμα του δημοψηφίσματος, ή είναι τόσο ανεύθυνη, αιθεροβάμων και εκτός πραγματικότητας, που νομίζει ότι θα ισχύσει η ερμηνεία που θα δώσει αυτή στο αποτέλεσμα του δημοψηφίσματος και όχι αυτό που πραγματικά θα ισχύσει, δηλαδή η άποψη των άλλων 18 κρατών μελών της Ευρωζώνης για το δημοψήφισμα. Πάντως ό,τι και να ισχύει, η κυβέρνηση αποκρύβει την αλήθεια. Και καλεί τον λαό να ψηφίσει πάνω σε ένα εσφαλμένο διακύβευμα: Λιτότητα ή παύση της λιτότητας.\nΕνώ το πραγματικό διακύβευμα είναι: Συνέχιση της λιτότητας με δυσάρεστα μέτρα ή άτακτη χρεοκοπία με πλήρη κατάρρευση της οικονομίας και της κοινωνίας;\nΗ απόρριψη της πρότασης των δανειστών, και η βίαιη έξοδος από την Ευρωζώνη θα φέρει πολύ χειρότερα αποτελέσματα από τη λιτότητα, ένα εκ των οποίων θα είναι η κήρυξη χρεοκοπίας των τραπεζών και η απώλεια κατά ένα ποσοστό των καταθέσεων των πολιτών. Οι τράπεζες ως τώρα συντηρούνταν στη ζωή χάρη στον ELA από όπου πήραν 90 δις για ρευστότητα ώστε να μπορούμε να κάνουμε αναλήψεις.\nΗ κυβέρνηση ΔΕΝ έχει παρουσιάσει τεκμηριωμένο σχέδιο ώστε ΑΝ ψηφίσουμε ΟΧΙ, να ξέρουμε τι μας περιμένει. Ποιο είναι το πρόγραμμα της κυβέρνησης αν βρεθεί η χώρα χρεοκοπημένη και εκτός Ευρώ.\nΚι εγώ είμαι υπέρ της αξιοπρέπειας και της εθνικής κυριαρχίας, αλλά αν οδηγηθούμε σε άτακτη χρεοκοπία, οι κλειστές τράπεζες και τα άδεια ράφια στα σούπερ μάρκετ και τα άδεια βενζινάδικα δεν θα αυξήσουν την αξιοπρέπειά μας.\nΗ κυβέρνηση ΔΕΝ έχει κάποιο σχέδιο σε περίπτωση σύγκρουσης με τους δανειστές. Δεν έχει παρουσιάσει τέτοιο σχέδιο, και αυτό σημαίνει ότι πάμε στα βράχια, χωρίς σχέδιο και χωρίς πρόγραμμα.\nΗ ΥΠΕΥΘΥΝΟΤΗΤΑ ΤΩΝ ΧΡΙΣΤΙΑΝΩΝ\nΘα πρέπει όσοι είμαστε χριστιανοί, να λάβουμε υπόψη μας για το Δημοψήφισμα, τι λέει ο Χριστός για την προνοητικότητα και την σοφία της καλής προετοιμασίας ΠΡΙΝ αποφασίσουμε:\n"Ποιος από σας που θέλει να χτίσει έναν πύργο δε θα καθίσει πρώτα να υπολογίσει τη δαπάνη, για να δει αν του φτάνουν τα χρήματα να τον τελειώσει; Κι αυτό, ώστε όταν βάλει το θεμέλιο και δεν μπορεί να τελειώσει το έργο, να μην αρχίσουν όλοι όσοι τον βλέπουν να τον κοροϊδεύουν και να λένε ότι αυτός ο άνθρωπος άρχισε να χτίζει αλλά δεν μπόρεσε να τελειώσει. Ποιος βασιλιάς, πάλι, ξεκινάει να κάνει πόλεμο με άλλον βασιλιά χωρίς πρώτα να καθίσει να σκεφτεί αν μπορεί με δέκα χιλιάδες άντρες να αντιμετωπίσει αυτόν που του επιτίθεται με είκοσι χιλιάδες; Αν δεν μπορεί, στέλνει μεσολαβητές, όταν ακόμη ο άλλος είναι μακριά, και ζητάει διαπραγματεύσεις για ειρήνη" (Κατά Λουκά Ευαγγέλιο 14:28-32).\nΑυτά τα είπε βέβαια, στο πλαίσιο τι σημαίνει να είναι κάποιος μαθητής του Χριστού και όχι για το...δημοψήφισμα. Αλλά δείχνει την ανάγκη πριν πάρει κάποιος μια σοβαρή απόφαση, να κάνει καλή προετοιμασία πριν υλοποιήσει την απόφαση αυτή. Για να μην γελοιοποιηθεί μετά!\nΑν λοιπόν, νομίζετε ότι η κυβέρνηση έχει κάνει την πολύ καλή προετοιμασία για όλα τα ενδεχόμενα, ακόμα και της οριστικής ρήξης με τους εταίρους μας και την έξοδο από την Ευρωπαϊκή Ένωση και σας έχει πείσει γι αυτό, ψηφίστε το ΟΧΙ.\nΑν βλέπετε, ότι δεν υπάρχει από τη κυβέρνηση καμιά προετοιμασία και κανένα σχέδιο για το τι θα κάνει αν έρθει σε πλήρη ρήξη με την Ευρωπαϊκή Ένωση και φτάσει η χώρα στην ανεξέλεγκτη χρεοκοπία και την μεγιστοποίηση της φτώχειας και της καταστροφής στην Ελλάδα, τότε ψηφίστε ΝΑΙ!\nΈνα πρόγραμμα λιτότητας είναι καλύτερο από την άτακτη χρεοκοπία και την κατάρρευση όλου του κράτους και της κοινωνίας.\nΓια να μη παρεξηγηθώ, δεν είμαι οπαδός του Μνημονίου, το αντίθετο μάλιστα! Στις εκλογές της 25-1-15 υποστήριξα τον ΣΥΡΙΖΑ για να εφαρμόσει το πρόγραμμα της Θεσσαλονίκης, το οποίο ΔΕΝ το έπραξε.\nΑλλά σε ένα Δημοψήφισμα που θα καθορίσει αν θα είμαστε στην Ευρωπαϊκή Ένωση και θα παλεύουμε με τις παθογένειες του κράτους μας και την ελεγχόμενη χρεοκοπία του με προγράμματα δημοσιονομικής πειθαρχίας από την μια (αν ψηφίσουμε ΝΑΙ) και από την άλλη, το να βρεθούμε εκτός Ευρωπαϊκής Ένωσης ή Ευρωζώνης σε άτακτη χρεοκοπία με την πλήρη κατάρρευση τραπεζών, Δημοσίου, δομών Υγείας, Παιδείας, έλλειψη τροφίμων, φαρμάκων, εκτίναξη της ανεργίας (αν ψηφίσουμε ΟΧΙ), ασφαλώς είναι πολύ χειρότερο!\nΕπίσης όσοι είμαστε χριστιανοί να λάβουμε υπόψη την σύσταση της Αγίας Γραφής σε αυτή την δύσκολη περίοδο:\n"Σας παρακαλώ πρώτα απ’ όλα να κάνετε δεήσεις, προσευχές, παρακλήσεις, ευχαριστίες για όλους τους ανθρώπους, για τους κυβερνήτες και για όλους εκείνους που ασκούν την εξουσία, ώστε να ζούμε ήρεμα και ειρηνικά με ευσέβεια κι ευπρέπεια από κάθε άποψη. Αυτό είναι καλό κι ευπρόσδεκτο από το σωτήρα μας Θεό, ο οποίος θέλει να σωθούν όλοι οι άνθρωποι και να γνωρίσουν σε βάθος την αλήθεια" (Α΄ΤΙΜΟΘΕΟΝ 2:1-4).\nΠροσευχηθείτε ο Θεός να δώσει σοφία στους κυβερνώντες μας και στον λαό.\nΚαι σκεφθείτε ποιο αποτέλεσμα θα βοηθήσει τη χώρα μας να ζούμε "ήρεμα και ειρηνικά με ευσέβεια κι ευπρέπεια", το ΝΑΙ ή το ΟΧΙ;\nΝα απορρίψουμε τα ψέματα και τις αυταπάτες, και να αγκαλιάσουμε την αλήθεια, όσο δυσάρεστη και αν είναι.\nΠάρτε την σωστή απόφαση για την Ελλάδα, εσάς τους ίδιους, τις οικογένειές σας, τους φτωχούς και τους αδυνάτους.\nΑναρτήθηκε από Μανώλης Καλομοίρης στις Τρίτη, Ιουνίου 30, 2015 4 σχόλια: Σύνδεσμοι σε αυτήν την ανάρτηση\nΕτικέτες Ανεξάρτητοι Έλληνες, δημοψήφισμα, Ευρωπαϊκή Ένωση, ΣΥΡΙΖΑ\nΑναρτήθηκε από Μανώλης Καλομοίρης στις Δευτέρα, Ιουνίου 22, 2015 Δεν υπάρχουν σχόλια: Σύνδεσμοι σε αυτήν την ανάρτηση\nΜπορούν οι χριστιανοί να ψηφίσουν ένα αριστερό κόμμα;\nΣε συζητήσεις με συνειδητούς χριστιανούς ή γενικά θρησκευόμενους πολίτες, βλέπω να υπάρχει μια σύγχυση όσον αφορά τα κριτήρια επιλογής ενός υποψηφίου ή ενός κόμματος. Ξεκινάμε με την κατανόηση ότι κανένα κόμμα με κοινοβουλευτικές ελπίδες, δεν είναι χριστιανικό.\nΚριτήριο η ατομική "ευσέβεια" ή η πολιτική που υποστηρίζει;\nΗ πλειοψηφία των πιστών, φαίνεται να δίνουν μεγαλύτερη σημασία στην επιφανειακή χριστιανικότητα κομμάτων και υποψηφίων. Δηλαδή δείχνουν προτίμηση ή απέχθεια στα κόμματα και τους υποψηφίους ανάλογα με το αν δείχνουν εκτίμηση στην Εκκλησία με δηλώσεις τους ή με την παρουσία τους σε θρησκευτικές τελετές (δοξολογίες, επισκέψεις σε μοναστήρια) ή με το να τους βλέπουν οι πιστοί να φωτογραφίζονται με κληρικούς στους οποίους δημόσια δείχνουν "απεριόριστο" σεβασμό οι πολιτικοί.\nΜε λίγα λόγια η στάση των πιστών ευνοεί την υποκρισία των πολιτικών που θέλουν να έχουν τις ψήφους των θρησκευομένων, γιατί πολύ εύκολα μπορούν να τους εξαπατήσουν, αφού το μόνο που χρειάζεται είναι να παρευρεθούν σε λίγες θρησκευτικές τελετουργίες, να φωτογραφηθούν με κληρικούς και να κάνουν κάποιες δηλώσεις για την αξία της Ορθοδοξίας ή της χριστιανικής πίστης που "τόσο πολύ" αυτοί σέβονται (με τα λόγια...)!\nΜε λίγα λόγια, η πλειοψηφία των χριστιανών δίνει μεγαλύτερη σημασία στην επιφανειακή ατομική "ευσέβεια" του πολιτικού έστω και αν είναι μόνο εξωτερική, επιβεβαιώνοντας τους λόγους του Χριστού:\n"Υποκριτές! Καλά είπε για σας προφητικά ο Ησαΐας τούτα τα λόγια:\nη καρδιά τους όμως βρίσκεται πολύ μακριά μου." (Ματθαίος 15:7-8).\nΚριτήριο οι βιβλικές αρχές διακυβέρνησης\nΑντίθετα καθόλου σημασία δεν φαίνεται να δίνουν πολλοί χριστιανοί ψηφοφόροι σε σημαντικότερες χριστιανικές βιβλικές αξίες για τη διακυβέρνηση του κράτους, όπως η κοινωνική δικαιοσύνη και η φροντίδα υπέρ των φτωχών και των αδυνάτων. Όπως λέει η Αγία Γραφή στον Ησαΐα 58:5-10 περιγράφοντας την αληθινή νηστεία, την αληθινή υπακοή στον Θεό σε αντίθεση με την τυπολατρική και δείχνει αυτές τις χριστιανικές αξίες για τη συμπεριφορά μας και τη διακυβέρνηση :\n"Η νηστεία, όπως εγώ τη θέλω, δεν είναι να κακουχείστε για μια μέρα, και το κεφάλι κάτω να το σκύβετε, καθώς το βούρλο, με ρούχα πένθιμα να κάθεστε στη στάχτη. Νηστεία το λέτε εσείς αυτό, μέρα αρεστή σ’ εμένα, τον Κύριο; Η νηστεία που θέλω εγώ είν’ ετούτη: Να σπάτε των αδικημένων τα δεσμά, να λύνετε τα φορτία που τους βαραίνουν, τους καταπιεσμένους ν’ απελευθερώνετε και να συντρίβετε κάθε ζυγό. Νηστεία είναι με τον πεινασμένο το ψωμί σας να μοιράζεστε, τον άστεγο να φέρνετε στο σπίτι, αν κάποιον βλέπετε γυμνόν με ρούχα να τον ντύνετε και τη βοήθεια στο συνάνθρωπό σας να μην την αρνιέστε. Τότε θα λάμψετε σαν της αυγής το φως και οι πληγές σας πολύ γρήγορα θα γιατρευτούν· η δικαιοσύνη μπροστά σας θα βαδίζει και θα ’χετε τη δόξα μου για οπισθοφυλακή. Θα με φωνάζετε κι εγώ θα σας αποκρίνομαι· βοήθεια θα γυρεύετε και θα σας απαντώ, “εδώ είμ’ εγώ”.»Πάψτε τους συνανθρώπους σας να τους καταπιέζετε, να φοβερίζετε με απειλητικές χειρονομίες, λόγια να λέτε για τους άλλους πονηρά. Μοιράστε με τον πεινασμένο το ψωμί σας και δώστε ανακούφιση στον καταπιεσμένο. Τότε μες στο σκοτάδι θα λάμψει το φως σας, και το σκοτάδι σας θα γίνει σαν του μεσημεριού το φως". Εδώ περιγράφεται συνοπτικά ένα πρόγραμμα υπέρ της κοινωνικής δικαιοσύνης που έχει την έγκριση της Αγίας Γραφής!\nΘα πρέπει να εξετάζουμε περισσότερο τις θέσεις ή το πρόγραμμα που έχουν τα κόμματα που διεκδικούν την ψήφο μας σε σχέση με τις βιβλικές αρχές διακυβέρνησης όπως κατά πόσο θα αντιμετωπίσουν την κοινωνική αδικία, κατά πόσο θα πάψουν να απομυζούνται οι φτωχοί και οι αδύνατοι ή να εξαθλιώνεται η μεσαία τάξη με τις πολιτικές που ακολουθούνται, ή αν θα υπάρξει κοινωνική δικαιοσύνη με το να πληρώσουν περισσότερο οι έχοντες και κατέχοντες καθώς και αυτοί που κλέψανε ή κακοδιαχειρίστηκαν το δημόσιο χρήμα. Αυτά θα έπρεπε περισσότερο να κοιτάζουμε όσοι είμαστε χριστιανοί.\nΜπορούμε να ψηφίσουμε έναν άθεο;\nΤώρα αν ένας υποψήφιος, όπως ο Αλέξης Τσίπρας, είναι καθ' ομολογία του άθεος, ασφαλώς δεν μπορεί να με κάνει χαρούμενο αυτό. Όμως θα πρέπει να σκεφτούμε ότι ούτε οι υπόλοιποι (κατά συντριπτική πλειοψηφία) οι πολιτικοί είναι ΕΝΘΕΟΙ πραγματικά. Έχουν μόνο μια επίφαση θρησκευτικότητας για το θεαθήναι, για να προσελκύουν χριστιανικές ψήφους. Δεν είναι συνειδητοί χριστιανοί που επιδιώκουν να έχουν σχέση με τον Χριστό και να ακολουθούν το Ευαγγέλιο.\nΠιο σημαντικό είναι να εξετάσω τι πολιτική θα ακολουθήσει, και αν συμβαδίζει με τις ουσιαστικές χριστιανικές αξίες του ανθρωπισμού, της κοινωνικής δικαιοσύνης, της θρησκευτικής ελευθερίας και ισονομίας.\nΔείτε αυτό το άρθρο: Ειλικρινής αθεΐα VS ψευδούς θρησκευτικότητας\nΆλλωστε μην ξεχνάμε ότι τα μεγάλα σκάνδαλα, την τεράστια παρακμή και διαφθορά και χρεωκοπία του ελληνικού κράτους την έκαναν οι πολιτικοί της ΝΔ και του ΠΑΣΟΚ οι οποίοι είχαν κάνει θρησκευτικό γάμο και είχαν βαφτισμένα τα παιδιά τους, και είχαν μια επιφανειακή σχέση με την εκκλησία. Άρα δεν ήταν προστασία για τον πολίτη από τη διαφθορά, το ότι οι ηγέτες του είχαν κάποια τυπική επαφή με την Εκκλησία !\nΜπορούν και άθεοι να έχουν ηθικές αξίες; Νομίζω μπορούν. Πχ ο ΣΥΡΙΖΑ στις θέσεις του έχει προτεραιότητα για την αναστροφή της ανθρωπιστικής κρίσης (κανείς να μην είναι χωρίς φαγητό, χωρίς στέγη, χωρίς περίθαλψη). Σε αυτό δεν συμβαδίζει με τις χριστιανικές αξίες για την φροντίδα των φτωχών και των αδυνάτων; Επίσης έχει καθαρές θέσεις κατά του φυλετισμού, εθνικισμού, παρόμοια με την χριστιανική πίστη που καταδικάζει τον φυλετισμό και τον εθνικισμό (μάλιστα ο εθνικισμός θεωρείται αίρεση από το Οικ.Πατριαρχείο).\nΕίναι πράγματι η ΝΔ υπέρ πατρίδας-θρησκείας-οικογένειας;\nΆραγε είναι πραγματικός ο σεβασμός της ΝΔ για πατρίδα θρησκεία οικογένεια, ένας λόγος που πολλοί χριστιανοί την επιλέγουν για να την ψηφίσουν; ΄\nα) αυτή με το ΠΑΣΟΚ οδήγησε την πατρίδα μας σε διεθνή ανυποληψία και μείωση της ισχύς της χώρας μας λόγω Μνημονίων και μετέτρεψε τη κυβέρνηση σε υποτελείς της Τρόικας. Χάθηκε η εθνική κυριαρχία μας! Δεν αντέτεινε ένα ΕΘΝΙΚΟ ΣΧΕΔΙΟ για την έξοδο από τη κρίση, αλλά απλώς υπάκουε τι λένε οι ξένοι χωρίς ουσιαστική αντίρρηση!\nβ) η πολιτική της ΝΔ παραβίασε όλες τις χριστιανικές αξίες με το να ρίξει όλα τα βάρη στους φτωχούς και τους αδυνάτους, αυξάνοντας τη φτώχεια, την ανεργία και την απελπισία σε δυσθεώρητα επίπεδα! Διέλυσε την δημόσια Υγεία-Πρόνοια και περιφρόνησε την αξία του ανθρώπου. Επίσης δεν επιδίωξε να πάρει τα κλεμμένα ή να φορολογήσει τους πλούσιους! Πήρε το μέρος των ισχυρών σε βάρος των αδυνάτων! Οι αριθμοί αξίζουν περισσότερο από τις ζωές των ανθρώπων! Για να μη πω ότι η ΝΔ κατάργησε την Κυριακάτικη αργία, ενώ τα αριστερά κόμματα (τα άθεα!) την υπερασπίζονται.\nγ) η ΝΔ επιτέθηκε στην οικογένεια με αλύπητους φόρους και χαράτσια στην οικογενειακή εστία και στο εισόδημα (ακόμη και σε άνεργα νοικοκυριά) ενώ κατάργησε τα αφορολόγητα ποσά για τα παιδιά, θεωρώντας τα παιδιά ΤΕΚΜΗΡΙΟ! Για να μη πω για τις κατασχέσεις πρώτης κατοικίας σε φτωχές οικογένειες!\nΔείτε αυτό το άρθρο: Φοβικά σύνδρομα με επιστράτευση, θρησκείας και θεολογίας\nΠιστεύω ότι δεν είναι θέλημα Θεού η κοινωνική αδικία, η διαφθορά, το κακό στον κόσμο. Θα πρέπει όσοι είμαστε χριστιανοί να λάβουμε υπόψη τις βιβλικές αρχές διακυβέρνησης.\nΣυνεπώς, θεωρώ ότι μπορούν οι χριστιανοί να υποστηρίξουν ένα αριστερό κόμμα, αν κρίνουν ότι η πολιτική του συμβαδίζει με τις βιβλικές αρχές της κοινωνικής δικαιοσύνης, ανθρωπισμού, θρησκευτικής ελευθερίας κλπ. Και δεν πρέπει να παρασυρόμαστε από την υποκριτική θρησκευτικότητα των διαφόρων πολιτικών με στόχο την κλοπή της ψήφου μας!\nΜε προσοχή και σύνεση, ας σκεφτούμε καλά τα κριτήρια επιλογής κόμματος ή υποψηφίων στις εκλογές της Κυριακής 25ης Ιανουαρίου 2015!\nΑναρτήθηκε από Μανώλης Καλομοίρης στις Παρασκευή, Ιανουαρίου 23, 2015 2 σχόλια: Σύνδεσμοι σε αυτήν την ανάρτηση\nΕτικέτες εκλογές 2015, ΝΔ, ΣΥΡΙΖΑ, χριστιανικός κοινωνισμός\nΑναρτήθηκε από Μανώλης Καλομοίρης στις Δευτέρα, Ιανουαρίου 19, 2015 Δεν υπάρχουν σχόλια: Σύνδεσμοι σε αυτήν την ανάρτηση\nΗ φοροληστεία του Κράτους στις μικρές επιχειρήσεις...


AQA Total Energy 1500 - AQA Total Energy - Προστασία από άλατα νερού - iWater PWT |iWater PWT\nΗ μονάδα εναλλακτικής προστασίας από τα άλατα AQA Total Energy 1500, προορίζεται για οικιακή ή μέσου μεγέθους επαγγελματική χρήση. Χρησιμοποιεί την τεχνολογία τριών φάσεων (με σχηματισμό νανοκρυστάλλων) της BWT, με την οποία το νερό διατηρεί όλα τα απαραίτητα για την υγεία μας ιχνοστοιχεία ενώ, συγχρόνως, οι εγκαταστάσεις προστατεύονται από φαινόμενα διάβρωσης ή αλάτων. Φέρει ένα φυσίγγιο. Προστατεύει αποτελεσματικά από άλατα και διάβρωση ακόμα και τις σωληνώσεις ζεστού νερού (θερμοκρασίας έως 80°C), επομένως είναι η ιδανική λύση για την προστασία όλου του υδραυλικού δικτύου.\nΧρησιμοποιείται σε περιπτώσεις όπου το νερό έχει σκληρότητα το πολύ έως 40°dH (γερμανικούς βαθμούς). Το φυσίγγιό της παρέχει αυτονομία της τάξης των 380m³, οπότε και αντικαθίσταται μετά από ένδειξη ειδοποίησης στην οθόνη της συσκευής.\nΓια την καλή λειτουργία του AQA Total Energy 1500, χρειάζεται να προηγηθεί ένα φίλτρο αιωρημάτων και η πίεση να μην υπερβαίνει τα 4bar. Η όλη εγκατάσταση πρέπει να βρίσκεται σε στεγασμένο χώρο, μακρυά από απ' ευθείας έκθεση σε ηλιακή ακτινοβολία ή θερμοκρασία περιβάλλοντος που υπερβαίνει τους 40°C.\nΣτη συσκευασία της μονάδας AQA Total Energy 1500, περιλαμβάνεται το φυσίγγιο και υλικά για την επιτοίχια στήριξή της.\nΠλήθος εξυπηρετούμενων κατοικιών 1 - 2\nΚατανάλωση ισχύος [W] 60\nΟλικό ύψος [mm] 1100\nΟλικό βάθος [mm] 200\nΒάρος (εν λειτουργία) [kg] 14\nΑνταλλακτικά AQA Total Energy 1500 (EN) .pdf


Δολοφονήθηκε ο ομοφυλόφιλος ράπερ Kevin Fret - 11/01 09:24 : aek365\nΠαρασκευή 11 ΙΑΝ 2019 - 09:24 0 ΣΧΟΛΙΑ\nΔολοφονήθηκε ο ομοφυλόφιλος ράπερ Kevin Fret\nΟ ομοφυλόφιλος ράπερ και υποστηρικτής της LGBT κοινότητας Kevin Fret δολοφονήθηκε χθες στο Πουέρτο Ρίκο.\nΟ μουσικός, ο οποίος αποτελούσε τον πρώτο ανοιχτά ομοφυλόφιλο καλλιτέχνη της Latin Trap, έπεσε νεκρός χθες στην πρωτεύουσα Σαν Χουάν.\nΟ Kevin Fret πυροβολήθηκε οχτώ φορές ενώ οδηγούσε μια μηχανή σε έναν δρόμο. Η υπόθεση ερευνάται από την αστυνομία.\nΉδη 22 άτομα έχουν δολοφονηθεί φέτος στο Πόρτο Ρίκο. Ο μάνατζέρ του Fret, Εντουάρντο Ροντρίγκεζ, περιέγραψε τον ράπερ ως «μια καλλιτεχνική ψυχή που είχε πάθος για τη μουσική».\nΕπιβεβαιώνοντας τον θάνατό του είπε πως «δεν υπάρχουν λόγια για να περιγράψουμε το συναίσθημα και τον πόνο που μας προκαλεί το ότι ένας άνθρωπος με τόσα όνειρα, έφυγε».\n«Πρέπει να ενωθούμε αυτές τις δύσκολες στιγμές και να ζητήσουμε την ειρήνη στο αγαπημένο μας Πόρτο Ρίκο», πρόσθεσε.\nΤο πιο πρόσφατο βίντεο κλιπ του καλλιτέχνη, Soy Asi, έχει πάνω από μισό εκατομμύριο προβολές στο YouTube.\n«Είμαι ένας άνθρωπος που δεν νοιάζεται για το τι έχει να πει ο καθένας», είχε δηλώσει ο Fret στο περιοδικό Paper πέρυσι.\n«Τώρα βλέπω νεαρούς γκέι άνδρες και νεαρές λεσβίες που με κοιτάζουν πλέον σαν ένα πρότυπο, σαν "wow", αν το έκανε αυτός και δεν νοιάζεται για το τι λέει ο καθένας, μπορώ να το κάνω και εγώ'.»\nΗ εγκληματικότητα στους δρόμους του Πουέρτο Ρίκο έχει αυξηθεί τις τελευταίες εβδομάδες, γεγονός που περιγράφεται από την αστυνομία της χώρας ως μια «κρίση βίας».\nΒίασε την κόρη του την ημέρα του γάμου της!\nΜεξικό: Δεκάχρονη αυτοκτόνησε για να κάνει ευτυχισμένη τη μαμά της!\nΠήρε το πιστόλι του πατέρα της για να βγάλει selfie και αυτοτραυματίστηκε\nΔεν πάει στο Νταβός ο Τραμπ λόγω των Δημοκρατικών


Κώστας Μαρκόπουλος: "Οι συμβολισμοί των φετινών Θεοφανείων" - Eviathema.gr\nΕΥΒΟΙΑ ΝΕΑ E.T. Newsroom 6 Ιανουαρίου 2021, 21:42\nΣε ανάρτησή του ο Πρώην Υπουργός Κώστας Μαρκόπουλος κάνει αναφορά για το θέμα των θεοφανείων….\n“Στα Θεοφάνεια ολοκληρώνεται το τρισυποστατο της ορθοδοξίας. Δεν θα μπορούσε να μην εορταστει με τις εκλλησιες κλειστές. Ούτε ακυρώνεται με απειλές συλλήψεων και άλλα παρόμοια αστεία. Αυτός ο λαός επιδεικνυει τεράστια υπομονή και καρτερία. Δεν εχει κανεις το δικαίωμα να του αφαιρέσει και την πίστη αφού μπορεί να την απολαύσει με όρους ασφαλείας. Είναι μεγάλη προσβολή στην υπομονή αυτού του λαού η αδυναμία συνεννόησης ΠΘ με Αρχιεπισκοπο μέχρι λίγες ώρες πριν.\nΣήμερα όμως για την Ελλάδα υπάρχει και ακόμα ένας μεγάλος συμβολισμός. Αυτός του Αιγαίου. Της θάλασσας που συμβολιζει Ελλάδα και συμβολίζεται από αυτήν. Το Αιγαίο δίνει δύναμη στην Ελλάδα και παίρνει ζωή από αυτήν. Οσοι ανιστόρητοι την διεκδικούν αλλά και όσοι έχουν το θράσος να το συζητούν να γνωρίζουν ότι στην πολιτική όλα γίνονται εκτός από αυτα που προσβαλλουν την εθνική συνείδηση μας.”\nPrevious article Πέτρος Κωστόπουλος: Επεισόδιο με φωνές στο αεροδρόμιο – Τι συνέβη; (βίντεο)\nNext article Ευχές του Δημάρχου Γιώργου Τσαπουρνιώτη για τα Θεοφάνια


Θεϊκή τούρτα τριπλής σοκολάτας με κρέμα γάλακτος - ΤΙ ΜΑΓΕΙΡΕΥΕΙΣ;\nΘεϊκή τούρτα τριπλής σοκολάτας με κρέμα γάλακτος\nHome » Γλυκά » Θεϊκή τούρτα τριπλής σοκολάτας με κρέμα γάλακτος\nΊσως η ωραιότερη τούρτα σοκολάτας, εύκολη στην παρασκευή και εντυπωσιακή στο σερβίρισμα. Διαβάστε τις οδηγίες βήμα βήμα για την τούρτα σοκολάτας με κρέμα γάλακτος.\nΧτυπάμε τα αυγά με τη ζάχαρη στο μίξερ για 7΄-8΄ ν’ ασπρίσουν και να αφρατέψουν καλά. Προσθέτουμε το κοσκινισμένο αλεύρι με το κοσκινισμένο κακάο και τα ενώνουμε απαλά διπλώνοντας με σπάτουλα για να μη χάσουμε τον αέρα που εγκλωβίσαμε στα χτυπημένα αυγά. Βουτυρώνουμε και αλευρώνουμε πολύ καλά μία φόρμα δαχτυλίδι ή ταψάκι με διάμετρο 23 εκ.\nΨήνουμε το παντεσπάνι σε καλά προθερμασμένο φούρνο στους 180°C σε αέρα, στη μεσαία σχάρα, για 20΄-25΄, να ξεκολλάει απ’ τα τοιχώματα. Όταν ψηθεί, αφήνουμε να περάσουν 5΄-6΄, το ξεφορμάρουμε και το αφήνουμε σε σχάρα να κρυώσει τελείως.\nΖεσταίνουμε όλα τα υλικά σε χαμηλή φωτιά να ενωθούν. Δεν τα βράζουμε, γιατί θα κόψει το γάλα. Αφήνουμε να κρυώσει.\nΣε κατσαρολίτσα ή τηγάνι σε πολύ χαμηλή φωτιά λιώνουμε την πικρή σοκολάτα με την κρέμα γάλακτος. Το ίδιο κάνουμε και με τη λευκή σοκολάτα. Αφήνουμε λίγο να κρυώσουν. Χτυπάμε τα 500 ml κρέμα γάλακτος σε παχύρρευστη μορφή. Η υφή της να μοιάζει με γιαούρτι, όχι με σαντιγί.\nΠαίρνουμε τα 2/3 από την παχύρρευστη κρέμα και τα ενώνουμε απαλά με τη λιωμένη λευκή σοκολάτα. Αφήνουμε τη μους λευκής σοκολάτας στο ψυγείο για 15΄. Ενώνουμε την υπόλοιπη χτυπημένη κρέμα (1/3) με τη λιωμένη πικρή σοκολάτα.\nΑφήνουμε τη μους πικρής σοκολάτας στο ψυγείο για 15΄.\nΣτη φόρμα που ψήσαμε το παντεσπάνι στρώνουμε μεμβράνη (να περισσεύει από τα τοιχώματα αρκετή). Χωρίζουμε το παντεσπάνι σε 2 μέρη. Βάζουμε στη φόρμα ένα κομμάτι παντεσπάνι. Το αλείφουμε με πινέλο, με αρκετό σιρόπι, να ποτίσει καλά. Απλώνουμε επάνω τη μισή μους λευκής σοκολάτας.\nΚαλύπτουμε με όλη τη μους πικρής σοκολάτας. Τέλος, κάνουμε μία στρώση με την υπόλοιπη μους λευκής σοκολάτας. Καλύπτουμε με το δεύτερο παντεσπάνι. Σιροπιάζουμε καλά με πινέλο. Γυρίζουμε τις μεμβράνες που προεξέχουν από τη φόρμα και καλύπτουμε καλά όλη την επιφάνεια της τούρτας. Τοποθετούμε στο ψυγείο για 4 ώρες – ακόμα καλύτερα για μία νύχτα.\nΕτοιμάζουμε το γλάσο σοκολάτας γάλακτος:\nΛιώνουμε σε πολύ χαμηλή φωτιά τη σοκολάτα γάλακτος με την κρέμα γάλακτος.\nΞεφορμάρμουμε την τούρτα, αφαιρούμε τις μεμβράνες και τοποθετούμε σε τουρτιέρα.